Datganiad Ysgrifenedig: Gwella gwasanaethau iechyd i bobl ag anabledd dysgu yng Nghymru | LLYW.CYMRU\nDatganiad Ysgrifenedig: Gwella gwasanaethau iechyd i bobl ag anabledd dysgu yng Nghymru\nFel rhan o ymrwymiad y Llywodraeth hon i wella iechyd a llesiant pobl yng Nghymru, rwyf yn falch o gyhoeddi cyllid ychwanegol o £2 filiwn, a fydd ar gael dros y tair blynedd nesaf, i wella gwasanaethau'r GIG i bobl ag anabledd dysgu.\nYn 2018, lansiwyd rhaglen waith drawslywodraethol gynhwysfawr; “Anabledd Dysgu: Rhaglen Gwella Bywydau”. Cafodd y rhaglen ei llywio gan adolygiad eang a ymchwiliodd i sut y gellid cryfhau gwasanaethau i bobl ag anabledd dysgu. Gwnaeth yr adolygiad 24 o argymhellion ar gyfer gweithredu ar draws tai, iechyd, addysg, trafnidiaeth a gofal cymdeithasol. Cafodd pob un o'r argymhellion hyn eu derbyn gan y cabinet ac mae gwaith yn mynd rhagddi yn nawr i'w darparu dros y tair blynedd nesaf.\nCaiff y £2m a gyhoeddwyd heddiw ei ddefnyddio i sicrhau gwelliannau sy'n gysylltiedig â'r camau iechyd yn y rhaglen, dros y tair blynedd nesaf, gan gynnwys –\nLleihau'r defnydd amhriodol o feddyginiaeth ac ataliaeth trwy gynyddu'r defnydd o ystod o ymyriadau'n sy'n seiliedig ar dystiolaeth megis Cymorth Ymddygiadol Cadarnhaol\nGwella nifer y bobl sy'n manteisio ar yr archwiliadau iechyd blynyddol a gynigir gan feddygon teulu i bobl ag anabledd dysgu ac ansawdd yr archwiliadau hynny.\nGwella gallu a chapasiti gofal acíwt yn yr ysbyty i wneud addasiadau rhesymol sy'n galluogi pobl ag anabledd dysgu i gael mynediad i wasanaethau prif ffrwd\nSicrhau bod pobl ag anghenion cymhleth yn cael mynediad amserol a rhwydd i wasanaethau arbenigol ym maes anableddau dysgu gan gynnwys trawma/argyfwng, yr ystod lawn o lety gan gynnwys darpariaeth ddiogel a mynediad y tu allan i oriau.\nRhoi'r fframwaith nyrsio mewn ysgolion arbenigol ac ysgolion prif ffrwd ar waith - sef set o safonau sy'n seiliedig ar dystiolaeth ar gyfer nyrsio mewn ysgolion\nDylai'r gwelliannau hyn wneud gwahaniaeth o bwys i fywyd pobl, gwella canlyniadau a lleihau anghydraddoldebau iechyd.\nMae'r cyllid ychwanegol hwn yn cydategu'r buddsoddiad o £100 miliwn sy'n cael ei roi trwy'r Gronfa Drawsnewid ac mae'n rhan o'r swm o £192.4 miliwn a gyhoeddwyd yng nghyllideb 2019 – 2020 i ddarparu gwasanaethau cryf a chynaliadwy a bwrw ymlaen â'n gweledigaeth a amlinellwyd yn Cymru Iachach.


Deisebau ‘Cyfraith Caroline’: cannoedd o filoedd o lofnodion – Golwg360\nPobol yn galw am gyfraith ar gam-drin ar-lein yn dilyn marwolaeth Caroline Flack\nMae deisebau er cof am y gyflwynwraig deledu Caroline Flack, a gymerodd ei bywyd ei hun dros y penwythnos, wedi denu cannoedd o filoedd o lofnodion.\nMae ymgyrchwyr yn galw am gyfraith fydd yn diogelu pobol rhag cael eu cam-drin ar-lein ac ar y cyfryngau cymdeithasol drwy law troliau.\n“Bob blwyddyn, mae miloedd o bobl yn lladd eu hunain oherwydd camdriniaeth ar-lein. Mae bywyd yn werth llawer mwy nag unrhyw sylwadau cas,” meddai Raurie Williams sylfaenydd deiseb ar change.org.\nMae’r ddeiseb honno’n galw am dair cyfraith:\nEi gwneud yn anghyfreithlon i gam-drin rywun ar lein. Ni fyddai hynny’n dderbyniol ar ochr y stryd, felly mae Raurie Wiliams yn cwestiynu pam fod hynny yn dderbyniol ar y cyfryngau cymdeithasol\nFod angen i bawb sydd yn cofrestru ar unrhyw gyfrif cyfryngau cymdeithas yn darparu prawf o pwy ydyn nhw a’u hoedran (ID) er mwyn teilwra beth maen nhw’n gallu ei weld ac yn eu gwneud yn atebol i unrhyw ymddygiad anghyfreithlon\nUnrhyw un sydd wedi cael eu cyhuddo o drosedd rhyw ac ar restr troseddwyr rhyw, rhaid iddyn nhw ddatgan hyn wrth gofrestru ar y cyfryngau cymdeithasol\nMae deiseb ar 38 Degrees gan Dennis Patton yn galw am ystyried troseddau ar-lein yn yr un modd â dynladdiad corfforaethol, ac mae honno wedi denu bron i 500,000 o lofnodion.\nRoedd rheolwr Caroline Flack wedi disgrifio’r gyflwynwraig 40 oed fel person “bregus” ar ôl iddi bledio’n ddieuog i gyhuddiad o ymosod ar ei chariad ym mis Rhagfyr, 2019.\nRoedd wedi dweud wrth yr heddlu bryd hynny y byddai’n lladd ei hunan.\nMae cwmni rheoli Caroline Flack hefyd yn feirniadol iawn o Wasanaeth Erlynydd y Goron (CPS) am barhau â’r achos, er nad oedd ei chariad yn ei gefnogi.\nMae Caroline Flack yn fwyaf adnabyddus erbyn hyn am gyflwyno’r rhaglenni teledu Love Island a The X Factor.\nHi yw’r pedwerydd person o’r gyfres deledu Love Island i gymryd ei bywyd ei hun.\n... am yr ail flwyddyn yn olynol


We can’t go on eating like this | Hadau\n← Gŵyl Fwyd Gorllewin Cymru\nRhagor o ryseitiau riwbob… →\nCofnodwyd ar 15 Mai 2012\tgan hadau\nFel rhan o ŵyl fwyd Gorllewin Cymru, aethon ni i’r drafodaeth hon – gyda’r panelwyr Simon Wright, Joanna Blythman, Richard Arnold a Patrick Holden. Dwi wedi sôn o’r blaen fod y gŵr yn ymwneud ag ymgyrch Siop y Bobl yng Nghaerdydd, felly roedd y drafodaeth yn gyfle i ystyried rhai syniadau. Mae e wedi ymhelaethu fan hyn… Am y tro rydw i jyst am nodi rhai pwyntiau diddorol i gnoi cil arnyn nhw.\nYn y byd heddiw, mae biliwn o bobl yn newynu a biliwn o bobl dros eu pwysau.\nEr mai dyma a welir fel y ffordd orau o gynhyrchu bwyd ‘rhad’ – nid yw’r system gynhyrchu bwyd ddiwydiannol sydd ohoni yn gynaliadwy (tyfu ar raddfa enfawr/ ychwanegu cemegau/ cnydau GM) – ond mae’r costau’n rhai cudd ar y cyfan… Gordewdra, niwed i’r amgylchedd, system sy’n annheg i gynhyrchwyr ac yn y blaen… Anodd perswadio pobl i newid y drefn am fod costau’r ffyrdd amgen yn rhai hysbys (ieir batri vs ieir maes)\nAddysg – diffyg addysg bwyd mewn ysgolion, o ran sgiliau coginio sylfaenol, a gwybod o ble mae’n bwyd ni’n dod a’r hyn sydd o’i le yn y diwydiant bwyd (y costau cudd/ anhewch/ camdriniaeth). Codwyd pwynt am gontractau ffreuturau ysgolion – ysgolion yn creu gerddi ac ati i geisio addysgu’r plant, ond dim modd coginio’r bwyd yn y ffreutur.\nBod gormod o bŵer gan yr archfarchnadoedd mawr – ond bod dim un ateb i bawb. Angen gweithio ar lunio atebion lleol.\nYm marn Blythman – does dim pwynt i gynhyrchwyr gwyno am archfarchnadoedd os ydyn nhw’n mynd i barhau i werthu eu cynnyrch drwyddyn nhw. Ewch ati i ganfod ateb amgen achos allwch chi ddim newid yr archfarchnadoedd. Ond, ym marn Arnold – rhaid cydweithio â’r archfarchnadoedd ar hyn o bryd achos does dim ateb amgen – ond dylid gweithio tuag at gynnig atebion amgen ymarferol hefyd.\nBrand – peth hollbwysig ym marn Arnold, sef cyfarwyddwrbrand Calon Wen a Proper Welsh Milk. Archfarchnadoedd Prydain yw’r unig rhai yn Ewrop sy’n cuddio cefndir y cynnyrch tu ôl label yr archfarchnad. Drwy sicrhau bod brandiau Calon Wen a Proper Welsh yn rhai cryf iawn – mae’n golygu na all y siopau gael gwared arnyn nhw dros nos. Tra bod ffermwyr annibynnol sy’n dod o dan label yr archfarchnad yn gallu colli eu contractau dros nos.\nPwysigrwydd y cyfryngau cymdeithasol. Bydd un neges ar twitter yn cwyno am ddiffyg cynnyrch annibynnol yn eich Tesco lleol yn cael ymateb cyflymach na’r gweithdrefnau cwyno swyddogol. Angen manteisio ar y grym hwnnw!


A fydd hyn yn effeithio ar bob dyfrhäwr?\nYn dilyn cyfnod maith o dywydd sych yn ystod yr haf, dychwelodd yr amodau arferol ym mis Medi 2018. Felly, nid oes gennym unrhyw bryderon ynghylch tywydd sych ar hyn o bryd. Fodd bynnag, bydd ein cyngor isod ar gyfer amaethyddiaeth yn parhau i fod ar gael ar ein gwefan er gwybodaeth ichi. Os cawn gyfnod dir o dywydd sych eto, byddwn yn rhoi diweddariadau pellach priodol.\nEr mwyn diogelu’r amgylchedd, gallwn leihau neu atal dyfrhau drwy chwistrellu dan adran 57 Deddf Adnoddau Dŵr 1991. Mae’r adran hon yn esbonio rhagor am y cyfyngiad. Mae nodyn briffio allanol ar gael.\nMae adran 57 Deddf Adnoddau Dŵr 1991 yn caniatáu inni osod cyfyngiad dros dro ar echdynnu dŵr ar gyfer dibenion dyfrhau drwy chwistrellu lle bu prinder glaw eithriadol neu argyfwng arall. Mae hwn yn rhan allweddol o’r dull cam wrth gam yn y ddeddfwriaeth ar gyfyngu ar ddefnydd dŵr mewn amodau eithriadol o sych, er mwyn diogelu’r cyflenwad dŵr cyhoeddus.\nGolyga hyn y gallwn gyflwyno hysbysiad i ddeiliaid trwyddedau echdynnu ar gyfer dyfrhau drwy chwistrellu, gan leihau faint o ddŵr y gellir ei echdynnu neu atal echdynnu’n gyfan gwbl, am y cyfnod a bennir yn yr hysbysiad. Lle mae mwy nag un deilydd trwydded ar gyfer dyfrhau drwy chwistrellu yn echdynnu o’r un ffynhonnell gyflenwi, rhaid i ni eu trin nhw’n gyfartal.\nDewis olaf fydd y cyfyngiadau hyn ar gyfer cyfyngu ar y sector hwn bob amser a byddwn yn gweithio gydag echdynwyr (nid dim ond rhai sy’n dyfrhau drwy chwistrellu) er mwyn archwilio manteision cyfyngiadau gwirfoddol er mwyn osgoi neu oedi defnyddio cyfyngiadau adran 57. Os yw’ch trwydded yn cynnwys amodau llif annibynnol, yna mae’n debygol y byddai’r rhain yn weithredol eisoes cyn i ni gyflwyno cyfyngiad adran 57.\nNi allwn gyflwyno hysbysiad yn cyfyngu ar echdynnu dŵr daear ar gyfer dyfrhau drwy chwistrellu oni bai bod yr echdyniad yn debygol o effeithio ar lif, lefel neu gyfaint dyfroedd mewndirol fel afon neu nant.\nNa, bydd yr echdynwyr canlynol ymhlith y rhai a eithrir:\nEchdyniadau oedd wedi’u heithrio cyn hynny sydd o fewn cyfnod gwneud cais ar hyn o bryd ee. Dyfrhau diferol\nDyfrhau gan ddefnyddio dŵr a gasglwyd mewn cronfeydd storio dros y gaeaf\nDŵr a ddefnyddir i gyflenwi planhigion a dyfir mewn potiau nad ydynt y n gallu cymryd lleithder o’r pridd\nDyfrhau cnydau sydd dan orchudd (mewn tai gwydr neu dwneli polythen)\nOs yw’ch trwydded yn eich caniatáu chi i ddyfrhau drwy chwistrellu ac i ddefnyddio dŵr at unrhyw ddiben arall, fel golchi llysiau, byddai cyfyngiad adran 57 ond yn berthnasol i’ch echdyniad ar gyfer dyfrhau drwy chwistrellu.\nGellir dod o hyd i ragor o wybodaeth ar eithriadau ar http://www.legislation.gov.uk/uksi/1992/1096/made\nRydym wedi derbyn adroddiadau o bob rhan o Gymru , naill ai’n uniongyrchol neu drwy drydydd parti, megis Fforymau Lleol Cymru Gydnerth neu Undebau’r Ffermwyr, bod y cyfnod hir o dywydd sych yn achosi pryder ynghylch nifer o faterion amaethyddol. Yn benodol, adroddiadau am:\nCyflenwadau dŵr preifat yn sychu’n llwyr a ffermwyr yn methu â darparu digon o ddŵr i ddiwallu eu hanghenion da byw, oherwydd nad oes ganddynt ffynhonnell ddŵr arall\nPrinder o borthiant da byw\nYn dilyn yr Uwchgynhadledd Tywydd Sych a fynychwyd gan Lesley Griffiths, Ysgrifennydd y Cabinet dros Ynni, Cynllunio a Materion Gwledig yn Sioe Frenhinol Cymru , rydym wedi cynhyrchu cyngor i ffermwyr yn ystod cyfnodau o dywydd sych, sy’n canolbwyntio ar y canlynol:\nFfynonellau Arall ar gael Ledled Cymru\nAmrywiadau mewn Trwyddedau\nFfynonellau Eraill o Ddeunydd Gorwedd ar gyfer Anifeiliaid\nI gael rhagor o wybodaeth am y pynciau hyn, edrychwch ar ein dogfen cyngor.\nCyngor Tywydd Sych i Ffermwyr Saesneg yn unig PDF [685.6 KB]


Prynu’r Cymro – grŵp yn trafod wythnos nesa’ – Golwg360\nPrynu’r Cymro – grŵp yn trafod wythnos nesa’\n29 Mehefin 2017 am 15:20 Diweddarwyd am 15:56\nSwyddfa'r Cymro ym Mhorthmadog (Llun: Kenneth Allen CCA2.0)\nMae golwg360 yn deall y bydd y grŵp sy’n bwriadu prynu papur newydd Y Cymro yn cwrdd ddydd Iau nesaf i drafod y camau nesaf, cyn mynd at Gyngor Llyfrau Cymru i wneud cais am gyllid.\nDywedodd Iestyn Jones, colofnydd gyda’r wythnosolyn ers 12 mlynedd ac sy’n aelod o’r grŵp ‘Cyfeillion Y Cymro’ sydd wedi gwneud cais i gymryd awenau’r Cymro, mai nhw yw’r grŵp y mae cwmni papurau newyddion, Tindle, yn ffafrio.\nDywed y bydd y grŵp, gyda’r rhan fwyaf o’u haelodau yn Nolgellau, yn gwneud cais am arian gan y Cyngor Llyfrau ond doedd e ddim yn gallu datgelu faint yr oedden nhw am ofyn amdano.\nPapur bob mis?\nMae’n debyg bod troi’r cyhoeddiad yn bapur newyddion misol yn rhan o gais y grŵp ond roedd Iestyn Jones yn methu â chadarnhau hyn.\nBydd yr unig bapur newydd cenedlaethol Cymraeg ar werth yn y siopau ddydd Gwener a hynny’n fwy na thebyg am y tro olaf ar ei ffurf bresennol.\nDechreuodd Y Cymro gyhoeddi yn 1932.\nY Cymro ar ei newydd wedd yn chwilio am aelod staff cyntaf\nY Cymro yn dychwelyd ym mis Mawrth 2018\n‘Gwaed a syniadau newydd’ yn Y Cymro\nCyfeillion y Cymro “yn tyfu’n ddyddiol”\nGobaith o achub papur bro Dolgellau\nPerchennog Now McGinty yn llygadu Grand National Cymru


FAQ 30 - Fe'm troir allan oherwydd fy �l-ddyled rhent. Beth alla i ei wneud? | CLOSED\nFrequently asked questions (access key 5)\nHelp (access key 6)\nCael cyngor cyfreithiol nawr: galwch 08001 225 6653\nA allaf gael cymorth cyfreithiol?\nCanfod ymgynghorydd cyfreithiol\nMae'r wefan hon yn cynnig cyngor cyfreithiol cyfrinachol ac annibynnol am ddim i bobl sy'n byw yng Nghymru a Loegr.\nChwiliwch am help ar\nRydych chi yma: Hafan > Eich hawliau cyfreithiol\nAngen siarad â rhywun nawr?\nCael cyngor cyfreithiol cyfrinachol am ddim\nGalwch 08001 225 6653\nDydd Llun i Ddydd Gwener 9.00am i 8.00pm\nDydd Sadwrn 9.00am i 12.30pm\nMae galwadau yn costio o 4c y funud - neu gofynnwch i ni eich ffonio'n ôl\nChwiliwch am gynghorwyr yn eich ardal chi\n30. Fe'm troir allan oherwydd fy ôl-ddyled rhent. Beth alla i ei wneud?\nBle i droi os oes perygl i chi golli eich cartref oherwydd eich ôl-ddyled rhent.\nOs oes gennych ôl-ddyled rhent, mae'n bwysig gweithredu'n gyflym i osgoi'r perygl o gael eich taflu allan.\nFodd bynnag, yn y rhan fwyaf o achosion, ni ellir eich taflu allan o'ch cartref hyd nes:\nyn gyntaf, y caiff eich landlord orchymyn llys i adfeddiannu'r eiddo; ac\nyn ail, bod y llys wedi rhoi gwarant i feili llys i'ch troi allan.\nOs derbyniwch rybudd fod eich landlord eisiau eich troi allan oherwydd bod gennych ôl-ddyled rhent, dylech yn gyntaf wirio eich llyfr rhent, datganiad taliadau a derbyniadau i wneud yn siŵr fod y swm y dywed y landlord sy'n ddyledus gennych yn gywir.\nDylech wedyn drafod yr ôl-ddyled rhent gyda'ch landlord, a cheisio dod i gytundeb ynglŷn ag ad-dalu. Os nad yw hyn yn bosibl, neu os nad yw'r landlord yn derbyn yr hyn y gallwch ei fforddio i'w dalu, dylech geisio cael cyngor heb oedi. Yn y rhan fwyaf o achosion bydd y llys yn edrych ar y sefyllfa ac yn penderfynu a all y landlord eich troi allan ai peidio. Ond os ydych ag ôl-ddyled rhent o fwy na dau fis neu wyth wythnos, gall y llys roi'r hawl hwnnw iddo'n awtomatig.\nFodd bynnag, mae cyfraith tenantiaeth yn gymhleth, ac mae'r rheolau ynglŷn â sut a phryd y gall landlord eich troi allan yn dibynnu, ymysg pethau eraill, ar y math o gytundeb sydd gennych â'ch landlord.\nOs oes angen cymorth arnoch i ddelio â'ch ôl-ddyled rhent, neu unrhyw wedd arall ar dai,\nfe'ch argymhellwn i siarad ag un o'n ymgynghorwyr tai ar 08001 225 6653 i gael cyngor arbenigol. Nid yw cyngor arbenigol ar y ffôn ar gael ond yn unig os ydych yn gymwys am gymorth cyfreithiol.\nnôl i'r dechrau


Crafting Equality - Agenda Arlein\nCREFFT + GWEITHREDAETH = CREFFTYDDIAETH\nRydyn ni’n ddosbarth o fyfyrwyr Blwyddyn 5 (9 a 10 oed) oedd eisiau gweithio gyda’n teimladau ar ôl gwers perthnasoedd iach ar FGM (anffurfio organau rhywiol merched). Fe dreulion ni ddiwrnod cyfan yn dysgu am grefftyddiaeth a gweithredaeth pwythau croes.\nGan ddefnyddio gweithgareddau cychwynnol AGENDA (Beth sy’n Aflonyddu arnoch chi, a Rhedfa at Newid), fe greon ni faner pwythau croes ar ffurf calon i bawb ei darllen.\nDYMA EIN STORI...\n“Mae crefftyddiaeth yn golygu mynd i’r afael â materion nid trwy weiddi a bod yn ddig, ond ar ffurf protest dyner. Nid yw tynerwch yn wan, mae’n galw am hunanreolaeth yn wyneb dicter, anghyfiawnder a thristwch. Mae protestio tyner yn caniatáu i ni sgwrsio yn hytrach na dadlau, trafod yn hytrach na gweiddi, a chydweithio oyn hytrach na thynnu’n groes”\ngan Sarah Corbett\n1: Dysgu am hawliau dynol, cydraddoldeb rhywedd ac FGM (anffurfio organau rhywiol merched)\nFe ddysgon ni am FGM o’n gwers gyda Phrosiect Sbectrwm a sut mae’n mynd yn erbyn hawliau dynol. Roedd rhai ohonon ni eisoes wedi clywed am FGM gan ein rhieni, a hefyd ar y teledu a’r cyfryngau cymdeithasol.\n2: Gwneud rhesi o faneri P.A.N.T.S.\nAr ddiwedd y wers, fe ddysgon ni am ein hawliau i breifatrwydd a bod ein corff yn eiddo i ni a neb arall. Fe ddefnyddion ni adnodd P.A.N.T.S. yr NSPCC i greu ein rhesi ein hunain o faneri bach. Roedd hynny’n help mawr i ni gofio am ein hawliau i breifatrwydd, amddiffyniad, diogelwch a chodi llais!!\n3: Gwneud i’n teimladau gyfri\nFe wnaeth dysgu am FGM i ni deimlo’n grac, yn bryderus, mewn sioc ac yn sâl. Roedd gennym ni lwyth o gwestiynau. Roedd llawer ohonon ni eisiau defnyddio sut oedden ni’n teimlo i wneud rhywbeth.\n4: Creu jariau hwyliau a datod ein teimladau\nFe sonion ni am sut roedden ni’n teimlo pan fydd hawliau pobl YN cael eu clywed a’u hamddiffyn, a phan dydyn nhw DDIM yn cael eu clywed a’u hamddiffyn. I’n helpu i fynegi ein teimladau, fe lunion ni fwrdd hwyliau gan ddefnyddio botymau lliw i gynrychioli pob teimlad. Yna rhoeson ni’r botymau yn ein jariau a’u haddurno.\n5: Ein rhedfa at newid\nFe lunion ni fap meddwl o’r holl newidiadau roedden ni eisiau eu gweld yn y byd ar ein baneri Rhedfa at Newid. Fe ysgrifennon ni am ein hawliau, beth sy’n deg ac yn annheg, a beth sy’n ein gwylltio ni.\nFe ddewison ni un mater neu fwy i’w cynnwys ar ein sgwariau pwythau croes. Defnyddiodd rhai ohonon ni styffylwyr, a rhai ohonon ni nodwyddau. Fe dynnon ni ffotograffau ohonyn nhw. Yna fe garion ni nhw i mewn i’r neuadd a’u cyfuno’n galon anferth â phinnau cau.\nMae ein baner CALON CYDRADDOLDEB bellach yn cael ei harddangos ar wal y dosbarth i bawb ei gweld.\n“Roedd yn bwysig iawn i ni ddysgu bod ein corff yn eiddo i ni a pha hawliau sydd gennym ni”\n“Roedd yn dda ein bod ni wedi cael cyfle i ddewis ein lliwiau ein hunain ar gyfer emosiynau personol, oherwydd gallai fod gan bobl liwiau gwahanol ar gyfer teimladau gwahanol”\n“Rydych chi’n gallu ychwanegu botymau at eich jar i gynrychioli’r gwahanol emosiynau buoch chi’n eu teimlo ar hyd y dydd”\n“Roeddwn i’n dwlu ar y galon. Roeddwn i wrth fy modd yn creu pethau”\n“Roedd yn ffordd dda o gael gwared o’ch holl emosiynau crac trwy eu rhoi nhw yn y jar”\n“Fe dynnon ni lun wyneb trist oherwydd mae pobl eisiau newid rhywbeth, ond efallai eu bod nhw’n methu ei newid...ac mae gennym ni wyneb sâl oherwydd bod y pethau mae pobl yn eu gwneud i’w gilydd yn gwneud i ni deimlo’n sâl”\n“Fe gawson ni fwy o ffrindiau oherwydd ein bod ni wedi helpu ein gilydd. Roedden ni’n dod yn ffrindiau agosach trwy wneud hyn”\nMWY O BROSIECTAU PWYTHAU CROES a CHREFFTYDDIAETH\nBomio Edau 101\nLleisiau wedi’u Pwytho\nY Prosiect Ôl Troed\nProsiect Sbectrwm: Addysgu Ysgolion yng Nghymru am Berthnasoedd Iach\nAdnodd Let’s talk P.A.N.T.S.\nLlyfrau plant ar themâu cydraddoldeb, amrywiaeth, gwleidyddiaeth a gweithredaeth\nByw Heb Ofn: canllawiau i athrawon ac adnoddau addysgu ar VAWDASV\nBeth yw FGM?\nDarllenwch Ein Negeseuon o blaid Newid\nMae cariad yn cyfri...\noherwydd dylai pawb gael eu caru a’u gwerthfawrogi\nMae heddwch yn cyfri...\noherwydd mae angen heddwch ar bawb…\nMae cydraddoldeb yn cyfri...\noherwydd rydyn ni eisiau i’r byd fod yn gyfartal\nMae cydraddoldeb rhywedd yn cyfri…\noherwydd dylai pobl gael yr un hawliau, beth bynnag yw eu rhywedd (hunaniaeth neu fynegiant)\nMae cydraddoldeb hil yn cyfri...\noherwydd sut bynnag rydych chi’n edrych neu beth bynnag yw lliw eich croen, dylai pawb fod yn gyfartal\nMae LGBTQ+ yn cyfri...\noherwydd rydyn ni’n credu bod unrhyw un yn gallu hoffi neu garu pwy bynnag maen nhw eisiau\nCliciwch yma i Bwytho eich Hawliau!


Masgiau Calan Gaeaf - Celf Canol Cymu\nMasgiau Calan Gaeaf\nMae’r tiwtorial fideo hwn sy’n cynnwys Megan Elinor, ein hartistiaid preswyl, yn ganllaw dilynol ar gyfer gwneud eich masgiau Calan Gaeaf wedi’u hysbrydoli gan Ddydd y Meirw. Perffaith ar gyfer cadw plant yn hapus yn ystod yr egwyl hanner tymor ac yn llawn awgrymiadau ar gyfer egin artistiaid a cherflunwyr.\nYn y fideo mae Megan, yn ei steil cyfeillgar a difyr, yn dangos sut i greu eich masg Calan Gaeaf wedi’i ysbrydoli gan Day of the Dead. Mae’r canllaw cam wrth gam yn hawdd ei ddilyn i oedolion a phlant fel ei gilydd ac mae’n rhoi cipolwg i ni ar ddull yr artistiaid a sut mae ei dull ei hun yn rhy greadigrwydd.\nPinnau ysgrifennu neu baentio\nGwneuthurwyr pom pom\nMae Megan Elinor yn arlunydd a darlunydd tecstilau a raddiwyd yn ddiweddar ac sydd wedi bod yn preswylio yn Mid Wales Arts am y ddau fis diwethaf. Yn ystod ei chyfnod preswyl mae Megan wedi gwneud ffrog hyfryd a ysbrydolwyd gan ein peunod preswyl, ac mae ei gweithdai gyda phlant ar wneud masg a hetres wedi bod yn un o uchafbwyntiau ein rhaglen ddiweddar. Fel cyflwyniad i waith Megan rydym wedi rhyddhau ail fideo byr lle mae Megan yn siarad am yr hyn sy’n ei hysbrydoli.\nPeidiwch ag anghofio rhannu a hoffi’r fideo a dilyn Celfyddydau Canolbarth Cymru ar YouTube i helpu’r fideo i gael ei weld a’i fwynhau gan fwy o bobl.\n© Celf Canol Cymu 2020


£21,000 - £24,000 y flwyddyn\nLleoliad: Lleoliad arferol eich gwaith fydd Canolfan S4C yr Egin, Heol y Coleg, Caerfyrddin SA31 3EQ. Rydym yn gweithredu polisi gweithio hybrid ynghyd ag ystod eang o batrymau gwaith hyblyg. Os hoffech mwy o wybodaeth ar hyn plîs cysylltwch ag adnoddau.dynol@s4c.cymru.\nCyflog: £21,000 - £24,000 y flwyddyn\nGwyliau: 26 diwrnod yn ogystal â gwyliau’r banc.\nDylid cyflwyno ceisiadau erbyn 12:00 ar ddydd Mercher 25 Mai 2022 i adnoddau.dynol@s4c.cymru neu’r Adran Adnoddau Dynol, S4C, Canolfan S4C:Yr Egin, Caerfyrddin SA31 3EQ.


> Adnoddau > adennill > sut i adennill ffotograffau gan Nokia Lumia 920\nCynnwys rhagolwg, codi tâl di-wifr, cyffwrdd uber-sensitif a smartshot, mae Nokia Lumia 920 yn olaf wedi'i ryddhau. Ynghyd â system ffôn Windows 8, mae'n gynnyrch pwysicaf o Nokia. Mae'n ffôn deallus lefel uchaf. Fodd bynnag, fod data fel y gallai ffotograffau o ansawdd uchel a gymerwyd ganddo yn dal i golli. Pan fydd yn wynebu mater colli data 920 lumia, gallwch yn gyntaf wirio a yw eich 920 Lumia wedi cysonwyd gyda'r Zune yn eich cyfrifiadur neu beidio. Os oes gennych, gallwch adfer Lumia 920 data o'r copi wrth gefn a wnaed gan feddalwedd honno. Os na, mae angen i chi ganfod rhaglen adfer data.\nGellir cysylltu gyda'r cyfrifiadur Nokia Lumia 920 a gydnabyddir fel gyriant caled ar y cyfrifiadur. Mae hyn yn golygu y gall rhaglen adfer data sy'n gallu adennill data oddi ar ddisg galed eich helpu chi. Wondershare Photo Recovery neu Wondershare Photo Recovery for Mac yn rhaglen sy'n gallu ymadfer 920 Lumia eich lluniau, cerddoriaeth a fideos.\nGallwch gael fersiwn prawf o'r Wondershare Photo Recovery cyntaf.\nBerfformio Lumia 920 Photo Recovery mewn camau 3\nYn gyntaf peth cyntaf, byddai gwell roi'r gorau i ddefnyddio eich 920 Lumia pan gollir eich lluniau. Gallai unrhyw fath o ddata newydd yn disodli'r eich lluniau colli.\nRydym yma yn adennill ffotograffau o Lumia 920 gyda Wondershare Photo Recovery ar gyfer defnyddwyr Windows. Os ydych yn ddefnyddiwr Mac, gallwch hefyd gwblhau'r adfer mewn camau tebyg gyda fersiwn Mac.\nCam 1 Gosod a lansio rhaglen Wondershare Photo Recovery ar eich cyfrifiadur. Cliciwch "Cychwyn" i ddechrau adennill.\nCam 2 Cyswllt eich 920 Lumia gyda'r cyfrifiadur ac yna bydd y rhaglen arddangosfeydd lythyren y gyriant ohono. Dewiswch lythyren y gyriant a chlicio "Sganio" i chwilio am luniau colli.\nNodyn: gallwch glicio "Opsiynau hidlo" i addasu'r canlyniad sganio.\nCam 3 Pan fydd y sgan, i gyd wedi gweld ffeiliau o eich 920 Lumia fydd rhestrau mewn categorïau ffeil neu lwybrau ffeil. Gallwch chi ragweld y lluniau canfuwyd cyn adfer i wirio p'un a Mae rhaglen hon mewn gwirionedd yn eich helpu neu beidio. Yna mae angen ichi, dewiswch lluniau ydych am adfer a chlicio "Adennill" i adennill a eu cadw ar eich cyfrifiadur.\nNodyn: Os gwelwch yn dda Peidiwch â chadw'r lluniau adennill ôl at eich 920 Lumia ar unwaith ar ôl adferiad. Fel arall, efallai y lluniau colli eu disodli.\n1 Mae'n bwysig iawn i roi'r gorau i ddefnyddio eich 920 Lumia ar ôl eich lluniau yn cael eu colli.\n2 ac eithrio o'r llun ymadfer ar ôl Lumia 920, gallwch hefyd adfer audios a fideos o Lumia 920 gyda'r rhaglen hon.\nAcer Data Recovery: sut i adennill Data o'r gyriant caled Acer


CYNGOR A CHYFARWYDDYD COVID-19\nCadw asesiadau Elusen Ddibynadwy yn ddiogel\nWrth i ni barhau i fonitro'r sefyllfa o ran y pandemig coronafeirws (COVID-19), rydym wedi rhoi set o fesurau ar waith a fydd yn caniatáu i ni barhau i weithio gyda'ch mudiad mewn ffordd sy'n addas i chi ac i'n rhwydwaith o aseswyr a mentoriaid Elusen Ddibynadwy.\nLles ein staff, ein cleientiaid a’n partneriaid yw ein prif flaenoriaeth, ac rydym yn dilyn canllawiau diweddaraf y Llywodraeth i atal lledaeniad y coronafeirws.\nCyn y pandemig, roeddem wedi symud ein holl staff i ddull cwbl hyblyg, gan ganiatáu iddynt weithredu'n effeithiol o unrhyw leoliad. Roedd cymryd y cam hwn yn golygu ein bod wedi gallu symud yn gyflym i weithio gartref, yn unol â chanllawiau'r Llywodraeth.\nDdechrau'r pandemig, aethom ati i symud ein holl asesiadau safon ansawdd i ddull o bell. Ers hynny rydym wedi bod yn cynnal cyfarfodydd â chwsmeriaid, cyfweliadau asesu a ‘theithiau’ o amgylch safleoedd trwy systemau cynadledda dros y ffôn a fideogynadledda.\nRoedd NCVO hefyd wedi symud pob asesiad allanol Elusen Ddibynadwy i ddull o bell ym mis Ebrill 2020. ’Nawr bod The Growth Company wedi ymgymryd â chyflawni’r holl weithgarwch Elusen Ddibynadwy ar ran NCVO, byddwn yn parhau â'r dull hwn ac yn adolygu sefyllfa gyfredol y pandemig COVID-19 yn rheolaidd.\nAsesiadau Allanol Elusen Ddibynadwy\nOs oes modd, bydd eich mudiad yn awyddus i geisio cadw mor agos â phosibl at fusnes fel arfer. Mae’r un peth yn wir yn achos ein hachrediadau\nRydym yn cynnal asesiadau allanol Elusen Ddibynadwy trwy gyfweliadau a theithiau o gwmpas y safle. Er bod y ddau weithgaredd wedi cael eu cynnal wyneb yn wyneb yn draddodiadol, ein profiad er mis Ebrill 2020 yw y gellir cyflawni'r gweithgareddau hyn yr un mor effeithiol trwy ddulliau fideogynadledda a galwadau ffôn. Mae ein profiad yn cael ei gefnogi gan adolygiadau allanol.\nGall eich asesydd ddefnyddio amrywiaeth o ddulliau i siarad â'ch pobl yn unigol ac mewn grwpiau. Mae yna lawer o opsiynau ar gael i ni, gan gynnwys Teams, Skype, Zoom neu ffôn. Neu, os oes gennych lwyfan arall ar waith yn barod, bydd eich asesydd yn hapus i'w ddefnyddio.\nGall eich asesydd hefyd addasu cyfansoddiad a nifer y bobl y bydd y siarad â nhw – gan ganiatáu i asesiadau barhau gyda'r staff a'r gwirfoddolwyr sydd ar gael, a chynnal cadernid eich asesiad ar yr un pryd.\nRydym yn cydnabod bod pob un o'n cwsmeriaid yn wahanol ac y byddant wedi cymryd camau gwahanol i addasu eu model gweithredu i'r pandemig. Os oes gennych resymau penodol dros ddymuno i elfennau o'ch asesiad gael eu cyflwyno'n bersonol, cysylltwch â ni fel y gallwn drafod y ffordd orau i gydbwyso eich anghenion, sicrhau cadernid yr asesiad a chadw pawb yn ddiogel.\nOs yw'r sefyllfa bresennol yn golygu na fydd eich mudiad yn gallu cwblhau ei asesiad allanol Elusen Ddibynadwy mewn pryd, hyd yn oed wrth ddefnyddio'r dulliau o bell a nodir uchod, rhowch wybod i'ch asesydd. Bydd yn gallu gweithio gyda chi a ni i gytuno ar amserlen ddiwygiedig ar gyfer eich adolygiad.\nOs oes gennych unrhyw bryderon eraill neu geisiadau penodol ynghylch y ffordd yr hoffech i ni weithio gyda chi, mae croeso i chi gysylltu


Jerome County, Idaho - Wicipedia\n8 Chwefror 1919\nLincoln County, Minidoka County, Cassia County, Twin Falls County, Gooding County\nSir yn nhalaith Idaho, Unol Daleithiau America yw Jerome County. Sefydlwyd Jerome County, Idaho ym 1919 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Jerome, Idaho.\nMae ganddi arwynebedd o 1,559 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.8% . Yn ôl cyfrifiad y wlad, poblogaeth y sir yw: 22,514 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Lincoln County, Minidoka County, Cassia County, Twin Falls County, Gooding County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn UTC−07:00. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Jerome County, Idaho.\nMae gan y sir yma boblogaeth o tua 22,514 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nJerome, Idaho 10890 14.437851\nHazelton, Idaho 753 0.959071\nEden, Idaho 405 0.799313\nWedi dod o "https://cy.wikipedia.org/w/index.php?title=Jerome_County,_Idaho&oldid=10806519"\nNewidiwyd y dudalen hon ddiwethaf ar 18 Rhagfyr 2020, am 15:37.


Ymarfer Ategol Llawr Ffitrwydd Cartref Bar Gwthio i Blastig Plastig Di-slip, China Llawr Ffitrwydd Cartref Llawr Ffitrwydd Cartref Di-slip Llithro Plastig Gwneuthurwyr Bar, Cyflenwyr, Ffatri - NANTONG IRONMASTER SPORTING INDUSTRIAL CO, LTD.\nYmarfer Ategol Llawr Ffitrwydd Cartref Bar Gwthio i Blastig Di-slip\nIR97723 Gwthio bar i fyny\nYn arddangos deunydd: pibell ddur, PP, ewyn\nDYLUNIO NEWYDD: Mae dyluniad unigryw bariau gwthio i fyny ar gyfer sefydlogrwydd uchel, y dolenni gwthio i fyny siâp ergonomeg yn lleihau'r pwysau ar eich dwylo, eich arddyrnau a'ch penelinoedd wrth berfformio'r gwthio-ups. Mae'r bariau'n cynyddu'r ystod o symudiadau yn ystod gwthio i fyny. Mae'n gwneud gwthio-ups yn haws ac yn fwy diogel.\nCERDDORION ADEILADU: Mae bariau gwthio i fyny yn ddelfrydol ar gyfer hyfforddiant cyhyrau. Trwy weithio gyda bariau gwthio i fyny, fel gwthio-ups a workouts cardio, gellir hyfforddi cyhyrau eich brest, triceps, cyhyrau'r abdomen a chyhyrau'r cefn yn effeithiol.\nYMARFEROL - GOLAU A DOSBARTH HAWDD: Yn ysgafn iawn ac wedi'i ddadosod, yn hawdd ei gludo, yn hawdd ei storio a'i ymgynnull, yn hawdd mynd â chi gyda chi, arbed lle, sy'n addas i'w ddefnyddio dan do ac yn yr awyr agored.\nGRIP DA: Mae dolenni'r cymorth gwthio i fyny wedi'u gorchuddio ag ewyn meddal, fel bod hyd yn oed gydag ymdrech ddwys â dwylo chwyslyd yn sicrhau mwy o wrthwynebiad slip. Bydd yn cynnig gafael cyfforddus a diogel i chi.


Cyswllt Partneriaethau Datblygu mewn Addysgu Uwch (Cyngor Prydeinig) yn cyfrannu at Amaethgoedwigaeth yn Ethiopia – Ysgol Gwyddorau Naturiol, Prifysgol Bangor\nCyswllt Partneriaethau Datblygu mewn Addysgu Uwch (Cyngor Prydeinig) yn cyfrannu at Amaethgoedwigaeth yn Ethiopia\nMae Dr Zebene Asfaw, uwch ddarlithydd mewn Amaethgoedwigaeth yng Ngholeg Coedwigaeth ac Adnoddau Naturiol Wondo Genet, Prifysgol Hawassa, Ethiopia, wedi dychwelyd i Brifysgol Bangor ar ôl 22 mlynedd i gwrdd â staff a myfyrwyr presennol yn Ysgol yr Amgylchedd, Adnoddau Naturiol a Daearyddiaeth (ADNODD) ar ddiwedd project ar y cyd tair blynedd rhwng y ddau sefydliad.\nGraddiodd Dr Zebene Asfaw o Fangor yn 1990 (MPhil Coedwigaeth), a bu’n cydgysylltu project a noddwyd gan Adran dros Ddatblygu Rhyngwladol Llywodraeth y DU o’r enw ‘Strengthening Institutional Capacity for Teaching and Research in Agroforestry and Integrated Natural Resources Management (INRM)’ (2009-2012). Ariannwyd y project hwn fel rhan o raglen Partneriaethau Datblygu mewn Addysg Uwch yr Adran dros Ddatblygu Rhyngwladol ac a hwyluswyd hefyd gan y Cyngor Prydeinig yn Ethiopia.\nBu chwe aelod staff o Goleg Wondo Genet yn gweithio’n agos gyda Dr Zewge Teklehaimanot, uwch ddarlithydd mewn Amaethgoedwigaeth yn ADNODD. Mae’r gweithgareddau wedi cynnwys adolygiad o’r cwricwlwm ac asesu anghenion i ymestyn gwasanaeth gwledig, adeiladu gallu staff a hyfforddiant, cyllid ymchwil ôl-radd hael a hyfforddiant maes ymarferol.\nMeddai Dr Zebene Asfaw ar ôl dychwelyd i Fangor “Bu fy astudiaethau ym Mangor o gymorth o ran ffurfio fy mywyd a fy ngyrfa. Mae’n gyfle gwych i mi ddychwelyd i Fangor ar ôl gymaint o amser i weld beth sy'n mynd ymlaen, yn arbennig gyda'r arbrawf amaethgoedwigaeth tymor hir yn fferm ymchwil y brifysgol yn Henfaes.”\n“Mae’r project Datblygu Partneriaethau mewn Addysg Uwch wedi codi proffil Wondo Genet i’r llwyfan cenedlaethol yn Ethiopia ac wedi cyfrannu at amaethgoedwigaeth a gwneud rheoli gwahanfa ddŵr integredig yn flaenoriaeth i wasanaeth ymestyn y Weinyddiaeth Amaethyddiaeth. Mae cymunedau lleol wedi cael budd hefyd o'r cyswllt trwy gael hyfforddiant ac eginblanhigion coed.”\nMeddai Dr James Walmsley, Darlithydd mewn Coedwigaeth (ADNODD), “Mae’n wych bod Dr Zebene Asfaw yn ymweld â ni ar ddiwedd y project pwysig hwn. Mae’r cylch yn llawn gan y bu Dr Zabene yn astudio gyda ni dros 20 mlynedd yn ôl yn Adeilad Thoday, ac ar ddydd Llun, 6 Awst bydd yn cael y prif sylw yn ystafell G23 gan roi cyflwyniad ar ei waith presennol i oddeutu 50 o’n myfyrwyr coedwigaeth presennol sydd yma yn yr ysgol haf."\nDyddiad cyhoeddi: 9 Awst 2012


Port Deposit, Maryland - Wicipedia\n5.870675 km², 5.881588 km²\nTref yn Cecil County, yn nhalaith Maryland, Unol Daleithiau America yw Port Deposit, Maryland. ac fe'i sefydlwyd ym 1824. Mae'n ffinio gyda Havre de Grace, Maryland.\nMae ganddi arwynebedd o 5.870675 cilometr sgwâr, 5.881588 cilometr sgwâr (1 Ebrill 2010) ac ar ei huchaf mae'n 15 metr yn uwch na lefel y môr. Yn ôl cyfrifiad y wlad, poblogaeth y dref yw: 653 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Port Deposit, Maryland\nCeir nifer o bobl nodedig a anwyd yn Port Deposit, gan gynnwys:\nbanciwr Port Deposit, Maryland 1828 1891\ngwleidydd Port Deposit, Maryland 1872 1954\nWalter M. Baker cyfreithiwr\ngwleidydd Port Deposit, Maryland 1927 2012\nWedi dod o "https://cy.wikipedia.org/w/index.php?title=Port_Deposit,_Maryland&oldid=10951002"\nNewidiwyd y dudalen hon ddiwethaf ar 26 Mehefin 2021, am 00:17.


Flailbot (peiriant ffustio rheoli o bell)\nY gaeaf hwn rydym wedi bod yn treialu Flailbot (peiriant ffustio a reolir o bell) yn AHNE Bryniau Clwyd a Dyffryn Dyfrdwy. Sicrhawyd cyllid trwy Gronfa Datblygu Cynaliadwy AHNE Bryniau Clwyd a Dyffryn Dyfrdwy a Chadwyn Clwyd i weld sut y gallai defnyddio Flailbot fod o fudd posibl i’r AHNE.\nUn o brif bryderon y rheiny sy’n gysylltiedig â rheoli cynefinoedd ar dir uchel yn ardaloedd Bryniau Clwyd a Dyffryn Dyfrdwy yw'r gostyngiad mewn da byw sy’n cael eu troi allan i bori’r bryniau. Mae gostyngiad mewn da byw pori yn yr ardaloedd ucheldirol hyn yn achosi i ormod o lystyfiant ucheldirol dyfu. Mae hyn wedyn yn gwneud y cynefin yn llai ffafriol i ffawna megis Y Grugiar Ddu. Gan hynny mae angen i ni ddod o hyd i ffordd o annog pori rheolaidd yn yr ardaloedd hyn neu eu rheoli’n effeithiol gyda dulliau amgen.\nMae’r prosiect hwn wedi bod yn gyfle i ni weld manteision posibl y peiriant hwn i ddulliau rheoli cynefinoedd yn yr ucheldiroedd. Rydym wedi bod yn defnyddio’r Flailbot i dorri eithin a grug mewn ardaloedd ucheldirol nad oedd modd cael mynediad atynt gyda pheiriannau confensiynol nac er mwyn eu llosgi yn y gorffennol oherwydd bod y llethrau mor serth. Mae’r peiriant Flailbot fodd bynnag yn gallu ymdopi â llethrau ar onglau hyd at 55 gradd ac mae’n llawer mwy addas ar gyfer y tirwedd uchel ac yn llawer mwy sefydlog. Nid oes angen gyrrwr ar gyfer y peiriant felly mae’n llawer mwy diogel os oes damwain yn digwydd ac mae hynny’n nodwedd sy’n ei wneud yn ddelfrydol ar gyfer y tirwedd hwn.\nMae llogi’r peiriannau Flailbot wedi ein galluogi i dorri ardaloedd o grug ac eithin, agor ardaloedd ychwanegol o dir pori ar gyfer da byw trwy adael i anifeiliaid symud yn rhydd. Mae traciau ychwanegol wedi cael eu torri yn y prysgwydd er mwyn gallu rheoli a chasglu diadell yn haws. Ar y rhostiroedd grug mae rhwystrau tân wedi cael eu torri er mwyn helpu i reoli ucheldir grug yn y dull traddodiadol sef llosgi. Fodd bynnag, bydd hynny hefyd yn fuddiol er mwyn lleihau effeithiau difrodus tanau mynydd damweiniol sy’n digwydd yn fwy a mwy aml.


Digwyddiadau | National Trust\nMae’r tŷ, y gerddi, iard fferm, llyn, y siop lyfrau ail law a Chaffi Conti’s (seddi awyr agored a bwyd tecawê) ar agor o Ddydd Mercher i Ddydd Sul pob wythnos. Does dim angen archebu o flaen llaw cyn ymweld. Rydym yn edrych ymlaen i’ch croesawu i Lanerchaeron.\nMae’r tŷ, y gerddi, iard fferm, llyn, y siop lyfrau ail law a Chaffi Conti’s (bwyd tecawê a seddi awyr agored) ar agor o Ddydd Mercher i Ddydd Sul pob wythnos. O Ddydd Sadwrn 6 Tachwedd ry’ ni ar agor ar benwythnosau yn unig yn y gerddi, iard fferm, llyn a’r siop lyfrau ail law (mae’r tŷ ar gau tan y gwanwyn).\nOes angen archebu o flaen llaw?\nDoes dim rhaid archebu o flaen llaw i ymweld â Llanerchaeron bellach.\nYmweld â’r tŷ\nRy’ ni’n gadael lle rhwng pobl wrth iddyn nhw ymweld â’r tŷ, wrth i’r tŷ agor am y tro cyntaf yn y bore, neu os yw hi’n brysur, efallai fydd rhaid i chi aros am ychydig cyn mynd mewn i’r tŷ.\nOes angen gorchudd wyneb?\nOes, os gwelwch yn dda, mae'n ofynnol i wisgo gorchudd gwyneb yn ôl rheolaiadau Llywodraeth Cymru mewn sawl man o dan do.\nOes modd ymweld gyda ci?\nHyd at ddiwedd Hydref, nid oes modd gadael cŵn i mewn i’r prif safle (sy’n cynnwys y tŷ, gerddi, iard fferm a’r llyn). O’r 6 Tachwedd byddwn yn gwneud newidiadau fydd yn galluogi cŵn i fewn i’r safle (gerddi, tiroedd pleser a’r llyn) mae’r iard fferm a’r tŷ yn parhau yn ardaloedd di-gŵn. Rydym yn edrych ymlaen i groesawu eich cŵn i Lanerchaeron am y tro cyntaf. Mae pob tro groeso iddynt yn y maes parcio a’r llwybrau yn y coed. Cŵn cymorth yn unig ar y prif safle tan 31 Hydref, ac ar iard y fferm a’r tŷ o’r 6 Tachwedd.


Partneriaeth adfywio ar gyfer Aberystwyth a'r ardal\nMae’r Bwrdd Cyfarwyddwyr yn cynnwys yr unigolion canlynol, rhai yn cynrychioli ein partneriaid craidd ac eraill sy’n dod ag arbenigedd a phrofiad penodol:\nY Cynghorydd Ray QuantCadeirydd\nGwasanaethodd Ray yn y Llu Awyr Brenhinol rhwng 1954 a 1994 yn y maes cyfathrebu. Ar ôl gadael y Gwasanaeth dychwelodd i'w gartref yn y Borth gan ddod yn weithgar iawn gyda sefydliadau cymunedol yn lleol. Ray oedd y grym y tu ôl i adeiladu neuadd gymunedol newydd ac ardal gemau amlddefnyddwyr yn y Borth. Bu'n Glerc ar Gyngor Cymunedol y Borth rhwng 1995 a 2002 ac fe'i hetholwyd yn Aelod Lleol dros Ward y Borth yn 2001. Mae wedi gwasanaethu ar Gabinet y Cyngor er 2002 ac ar hyd o bryd mae’n dal portffolio Priffyrdd, Eiddo a Gwaith. Ef yw Is-arweinydd y Cyngor hefyd. Ar hyn o bryd mae Ray yn Gadeirydd ar Gyngor Chwaraeon Ceredigion ac yn cynrychioli Ceredigion ar Gymdeithas Cyngor Chwaraeon Lleol Cymru, ac ef yw'r Trysorydd.\nrayquant@btinternet.com Huw BatesYsgrifennydd y Cwmni a Arbenigedd Cyfreithiol a Chynrychiolydd y Clwb Busnes\nGraddiodd Huw yn y gyfraith o Brifysgol Cymru Abertawe lle enillodd MA mewn Troseddeg hefyd. Ar ôl treulio 2 flynedd yn gweithio ac yn teithio dramor bellach mae’n bartner gyda chyfreithwyr Morris & Bates, Aberystwyth. Bu'n Brif Fachgen yn Ysgol Gyfun Penglais a Huw yw Is-lywydd Grŵp Cyfreithwyr Ifanc Gorllewin Cymru, Ysgrifennydd Datblygiad Pêl-droed Iau Ceredigion, ac yn rheolwr tîm cyntaf Clwb Pêl-droed Bow Street.\nIs-gadeirydd a Chynrychiolydd y Canolfan Celfyddydau Aberystwyth Ar ôl graddio o Brifysgol Cymru, Bangor, mae Louise wedi treulio ymron i 20 mlynedd yn gweithio ar gyfer sefydliadau celfyddydol, yn benodol ym maes marchnata celfyddydau. Mae wedi gweithio yn ystod y 14 mlynedd diwethaf yng Nghanolfan Celfyddydau Aberystwyth, y lleoliad celfyddydol mwyaf a’r mwyaf deniadol yng Nghymru. Yn ystod y pedair blynedd diwethaf mae wedi gweithio fel Dirprwy Gyfarwyddwr. Mae gan Louise gysylltiadau cryf â’r gymuned celfyddydau ledled Cymru ac mae wedi bod yn gadeirydd Grŵp Marchnata Cylchdaith Canolbarth Cymru a Gwyliau Cymru, ynghyd ag eistedd ar baneli ymgynghorol Cyngor Celfyddydau Cymru.\nChynrychiolydd Prifysgol Aberystwyth Graddiodd Jim o Brifysgol Cymru, Aberystwyth ac mae ganddo MBA o’r Brifysgol Agored. Ef yw Cyfarwyddwr Gwasanaethau Preswyl a Lletygarwch Prifysgol Aberystwyth. Mae gan Jim brofiad o gynrychioli Prifysgol Aberystwyth a’r sector Addysg Uwch ar amryw o brosiectau twristiaeth a datblygiad economaidd, gan gynnwys Prosiect Datblygiad Twristiaeth Integredig Aberystwyth 1996-2001, Gweithgor Partneriaeth Twristiaeth Canolbarth Cymru, a Gweithgor Twristiaeth Ceredigion.\nGweneira Raw-Rees Twristiaeth Wedi graddio ym Mhrifysgol Dewi Sant, Llanbedr, mae gan Gweneira brofiad gyda marchnata, cyswllt cyhoeddus ac adfywiad cymunedol. Yn bresennol mae hi’n gweithio i Gyngor Sir Ceredigion fel Cydlynydd Strategaeth Bobl Hŷn ond ei gwaith blaenorol\noedd gyda yr Awdurdod Lleol fel Swyddog Datblygu Twristiaeth Aberystwyth a’r ardal o dan Rhaglen Adfywio Ardaloedd Arfordirol o dan y Bwrdd Twristatid Cymru. Yn ystod ei hamser yno, roedd hi’n gyfrifol am ddatblygu amryw o brosiectau marchnata ac amgylcheddol ac yn cynrychioli Aberystwyth ar Asiantaeth Rheoli Canol Dref i ardaloedd Cymru a’r Canoldir. Mae hi hefyd yn\nymddiriedolwr o ystad Hafod yng Nghwmystwyth. Rosemary RhysChynrychiolydd y Sector Wirfoddol\nMae Rosemary yn un o’r brif drefnwyr o’r wŷl lwyddiannus cymunedol Castell Rock sy’n cael ei chynnal yng Nghastell Aberystwyth.\nMae Rosemary yn Gynlluniwr Uwch gyda Cyngor Sir Ceredigion ac hefyd yn helpu ym musnes hunan arlwyo y teulu. Mae hi’n credu’n gryf\nym mhostensial Menter Aberystwyth fel mudiad i drefnu digwyddiadau i ddenu ymwelwyr i’r ardal, i wneud cysylltiadau rhwng busnesau\na mudiadau i wella cyfleoedd marchnata a datblygu prosiectau i hyrwyddo ei hardal lleol. Cyngh. Mark Strong Cyngor Dref Aberystwyth Yn wreiddiol o Gresford ger Wrecsam, fe raddiodd ym Mhrifysgol Nene gyda BA mewn Celf Gweledol cyn symud i fyw a\ngweithio yn y Ffindir. Symudoedd i Aberystwyth yn 2000 mae Mark wedi dod yn rhugl yn y Gymraeg ac yn gweithio yn Llyfrgell\nCenedlaethol Cymru. Cafodd ei etholi fel Cynghorydd Dref ar gyfer ward y Gogledd yn 2004. Mae’n aelod weithredol o’r gymuned ac yn Gadeirydd Cymdeithas Gofal Ceredigion ac yn cynrychioli Cyngor y Dref ar fwrdd Menter Aberystwyth. Alun Davies Cynrychiolwr Y Siambr Aberystwyth Mae Alun yn Is Gadeirydd yn Y Siambr Aberystwyth. Mae hefyd yn rheoli y Rheilffordd Clogwyn yn Aberystwyth. Agorodd y\nRheiffordd yn 1896 ac yn gweithio ar falans dŵr cyn cael technoleg yn 1921. Alice Briggs Mae Alice yn artist Gweledol lleol. Fe raddiodd gyda BA Hons mewn perfformiad gweledol yn Ne Devon ac yna fe aeth ymlaen i gael MA mewn astudiaethau Celf Amgueddfa ac Astudiaethau Galeri ym Mhrifysgol Newcastle Upon Tyne. Mae hi bellach yn guradur\nrhan amser yn amgueddfa Ceredigion Aberystwyth. Mae hi wedi cynnal nifer o arddangosfeydd a gweithdai yn ei maes ac yn dod a\ngwybodaeth o gelf, diwylliant a threftadaeth i Menter Aberystwyth. Menter Aberystwyth yw'r bartneriaeth adfywio economaidd ar gyfer Aberystwyth ar ardal gyfagos sy'n ymrwymedig i ddatblygu prosiectau a fydd o les i'r ardal. Mae'n partneriaeth rhwng Cyngor Tref Aberystwyth, Prif Ysgol Cymru Aberystwyth, Llyfrgell Cenedlaethol Cymru, Clwb Busnes Aberystwyth a Chynghorau Cymuned.\n© Menter Aberystwyth 2005. Gwaharddedig atgynhyrchiad heb ganiatâd. | Ymwrthodiad


Mae COLEG CAMBRIA wedi derbyn statws aur am ei ddarpariaeth cymwysterau iechyd a diogelwch - Coleg Cambria\nMae COLEG CAMBRIA wedi derbyn statws aur am ei ddarpariaeth cymwysterau iechyd a diogelwch\n28th Tach 2019\nMae COLEG CAMBRIA wedi derbyn statws aur am ei ddarpariaeth cymwysterau iechyd a diogelwch.\nY coleg hwn yng Ngogledd Cymru yw’r darparwr AB cyntaf a’r unig un yn y Deyrnas Unedig i gael achrediad gan NEBOSH (Bwrdd Arholi Cenedlaethol Iechyd a Diogelwch Galwedigaethol).\nMae’r sefydliad – sydd â safleoedd yn Wrecsam, Glannau Dyfrdwy, Llaneurgain a Llysfasi – yn cynnig Diploma Cenedlaethol ac ystod o raglenni ar lefel tystysgrif mewn diogelwch tân, iechyd a lles, amgylcheddol, adeiladu, ac iechyd a diogelwch yn gyffredinol.\nMae darlithwyr hefyd yn addasu cyrsiau i gyd-fynd ag anghenion partneriaid y diwydiant ac maent wedi cyflwyno cymwysterau byrrach ar themâu gan gynnwys arweinyddiaeth ragorol ac archwilio i ddigwyddiad.\nDywedodd Lesley Rasmussen, Dirprwy Gyfarwyddwr Ysgol Fusnes Cambria yn Llaneurgain, fod derbyn statws aur yn gyflawniad anferth i’r coleg.\n“Mae Coleg Cambria wedi cael enw da am amser hir am ddarparu hyfforddiant iechyd a diogelwch ardderchog hyd at lefel Diploma NEBOSH, felly mae ennill marc aur gan y sefydliad yn dyst i’r gwaith caled a’r ymroddiad gan bawb yma,” meddai.\n“Mae hyn yn rhoi hyder i’r nifer o gyflogwyr rydyn ni’n cyd-weithio â nhw, y byddant yn derbyn profiad addysgu a dysgu o’r radd flaenaf ac mae’n atgyfnerthu ein safle ymysg y darparwyr gorau yn y Deyrnas Unedig.”\nMae gofyn i Bartneriaid Dysgu NEBOSH ymrwymo i chwe egwyddor fel rhan o’u hachrediad, a gall y sefydliad ddyfarnu statws Arian neu Aur i’r rhai sy’n dangos eu bod yn rhagori yn yr egwyddorion hyn.\nY tair haen yw Efydd, Arian ac Aur gyda Phartneriaid Dysgu Efydd yn ‘bodloni’ yr Egwyddorion Partneriaid Dysgu, Arian yn ‘rhagori’ ac Aur yn ‘rhagori’n fawr’.\nDywedodd Cheryl Parkinson, tiwtor Iechyd a Lles yng Ngholeg Cambria, fod pwysigrwydd iechyd da, ac iechyd meddwl yn arbennig, yn bwysicach nag erioed.\nYchwanegodd: “Oherwydd y pwysigrwydd mawr sydd ar les, cyflwynodd Llywodraeth Cymru y Ddeddf Llesiant Cenedlaethau’r Dyfodol (Cymru) 2015, a roddodd gyfrifoldeb ar yr holl sefydliadau cyhoeddus i feddwl am effaith eu penderfyniadau.\n“Heb iechyd a lles da yn y gweithle, mae ymchwil yn dangos bod cynhyrchiant yn lleihau, mae straen a phryder yn y gweithle yn cynyddu, ac mae hyn yn effeithio ar lefel absenoldeb oherwydd salwch, ac ymadael, ffactorau sy’n cael effaith negyddol ar ddarlun sefydliadau a sut maent yn gweithredu.\n“Felly, mae’n bwysig bod cyflogwyr, rheolwyr a gweithwyr yn cymryd camau i hyrwyddo iechyd a lles cadarnhaol, adnabod y rhybuddion a rhoi asesiadau risg ar waith.\n“Yn Cambria, rydyn ni’n cydnabod pa mor hanfodol yw hyn i fusnes a diwydiant, ac mae hyn yn cael ei adlewyrchu yn y cyrsiau rydyn ni’n eu cynnig. Mae’n fraint anferth ac rydyn ni’n hynod o falch ein bod ni bellach yn cael ein hadnabod fel meincnod i addysg iechyd a diogelwch yn y Deyrnas Unedig.”\nRoedd David Jones, y Prif Weithredwr yn canmol yr Ysgol Fusnes am ennill y clod a dywedodd: “Mae bod yr unig goleg i dderbyn y safon aur yn anhygoel. Mae’n bwnc hynod o bwysig, ac mae’n gyflawniad anferthol ein bod yn ei arwain yn genedlaethol.”\nMae Wales and West Utilities ymysg y sefydliadau a weithiodd yn agos â Cambria.\nMae Colin Davies, Rheolwr rheng flaen gyda’r sefydliad, yn astudio yn yr Ysgol Fusnes, a thalodd deyrnged i’r darlithwyr a’r staff.\n“Mae mynnu diogelwch bob amser yn flaenoriaeth allweddol i Wales and West Utilities,” meddai.\n“Mae astudio ar gyfer cymwysterau NEBOSH yn Ysgol Fusnes Cambria yn helpu i sicrhau fy mod gen i’r holl sgiliau sydd eu hangen arna’ i i gynorthwyo’r timau rydw i’n eu rheoli, i’w helpu i weithio’n ddiogel.\n“Mae hyblygrwydd y cwrs yn golygu fy mod i’n gallu astudio ochr yn ochr â fy swydd drom, mewn amgylchedd dysgu cefnogol lle rydw i’n gallu rhannu arferion gorau gyda dysgwyr o lawer o wahanol sectorau.”\nI gael rhagor o wybodaeth am yr ystod eang o gyrsiau sydd ar gael yn Ysgol Fusnes Cambria, ewch i’r wefan: www.cambria.ac.uk/cambria-business-school


Elan Elidyr yn ôl o’r Almaen ac eisiau codi proffil dawns gyfoes – Golwg360\n15 Ionawr 2019 am 14:45 Diweddarwyd 21 Ionawr 2019 am 11:55\nLlukn oddi ar ei chyfrif Twitter\nMae dawnswraig broffesiynol ifanc o Geredigion yn gobeithio codi ymwybyddiaeth am ddawns gyfoes yng Nghymru drwy gydweithio â cherddor Cymraeg.\nMae Elan Elidyr o Dalybont ger Aberystwyth newydd raddio o Iwanson International School of Contemporary Dance yn yr Almaen, ond ar ôl dychwelyd adref i Gymru mae’n teimlo bod dawns gyfoes yn “estron” i lawer o Gymry Cymraeg.\nEr mwyn mynd i’r afael â’r broblem, felly, fe fydd hi, ar y cyd â dau ddawnsiwr proffesiynol arall o Gymru – Meilir Ioan a Hannah Hughes – yn cydweithio â’r cerddor Lewys Wyn, prif leisydd band Yr Eira, er mwyn creu perfformiad sy’n gyfuniad o gerddoriaeth Gymraeg a dawns.\nBydd y pedwar yn treulio pedwar diwrnod yng nghwmni ei gilydd, cyn cynnal perfformiad yng Nghanolfan y Celfyddydau, Aberystwyth, ar Chwefror 28.\n“Dw i’n teimlo na fyddai lot o Gymry Cymraeg efallai’n dewis mynd i ddawns gyfoes fel y peth cyntaf os byddan nhw’n mynd i theatr,” meddai Elan Elidyr wrth golwg360.\n“Dwi am ddiolch hefyd i’r Fran Wen, am ariannu’r prosiect. Hebddyn nhw bydde hyn ddim yn bosib, felly diolch!”\n“Dw i’n meddwl mai’r ffordd o gael e atyn nhw yw cael cerddor ifanc i berfformio… Rydyn ni’n mynd i gael pedwar diwrnod yng Nghanolfan y Celfyddydau yn brainstormo a dod i fyny efo rhywbeth ac wedyn gwneud rhyw fath o ddangosiad bach ar y prynhawn dydd Iau.\n“Dw i jyst eisiau cael y cyhoedd i ddod ac i weld dawns gyfoes – rhywbeth nad ydyn nhw fel arfer yn mynd i’w gweld – ond achos bod cerddoriaeth Gymraeg yn rhan ohono fe, efallai y byddwn ni’n gallu tynnu i fewn ystod eang o gynulleidfa.”\nEr nad oes enw ar y perfformiad ei hun eto, fe fydd y cyfan yn cael ei greu gan ddefnyddio’r thema ‘ffiniau’, meddai Elan Elidyr.\nYn dilyn y perfformiad byr wedyn, fe fydd sesiwn holi ac ateb lle mae’r perfformwyr yn gobeithio denu’r gynulleidfa i “siarad” am ddawns gyfoes.\n“Dw i’n cadw dweud mai rhyw fath o working progress fydd e,” meddai’r ddawnswraig ymhellach. “Dw i eisiau clywed beth mae pobol eraill yn ei ddweud. Efallai fydd y gynulleidfa yn ei gasáu e, ac fe fydd hynny’n fine.\n“Os bydd pobol yn ei lico fe, yna fe fyddwn ni’n trio cael rhyw ddangosiadau eraill yn rhywle arall.”


Huw Jones yn talu teyrnged i John Davies\nTalodd Gadeirydd S4C, Huw Jones deyrnged i'r hanesydd John Davies yn dilyn ei farwolaeth yr wythnos hon yn 76 oed.\nFe wnaeth John Davies gyfrannu i ystod o gyfresi a rhaglenni S4C yn ogystal ag ysgrifennu llu o gyhoeddiadau fu'n ganolog i astudiaethau hanesyddol am Gymru yn yr ugeinfed ganrif a'r unfed ganrif ar hugain.\nYmhlith ei gyfraniadau diweddar roedd y ffilm bortread afaelgar a gonest ohono yn y rhaglen Gwirionedd y Galon (cynhyrchwyr Telesgop) a gafodd gymaint o ganmoliaeth. Roedd hefyd yn gyflwynydd y rhaglen 100 Lle (Apollo, rhan o Boom Cymru) a aeth â ni ar daith gofiadwy i rai o greiriau a safleoedd pwysicaf hanes Cymru.\nMeddai Huw Jones, Cadeirydd Awdurdod S4C, "Gofynnwyd i mi unwaith enwi un llyfr Cymraeg y dylai pawb ei ddarllen. Fy ateb oedd 'Hanes Cymru' John Davies. Mae'r gyfrol yn glasur, yn ffrwyth dealltwriaeth academaidd ddofn o'r pwnc ond hefyd yn gyflwyniad hawdd-mynd-ato a llithrig ei iaith, ac yr un mor llwyddiannus yn y cyfieithiad Saesneg gwerthfawr a gafwyd maes o law. Mae'n ddarllen hanfodol i unrhyw un sydd am ddeall Cymru.\nYchwanegodd, "Gwnaeth John Davies gyfraniad anferth i fywyd deallusol a chenedlaethol Cymru yn ail hanner yr ugeinfed ganrif, a dechrau'r ganrif hon. Roedd yn un o sylfaenwyr Cymdeithas yr Iaith Gymraeg, wrth gwrs, yn warden cynnar dylanwadol ar Neuadd Pantycelyn, yn gyfrannwr lliwgar a gogleisiol i ddegau o raglenni teledu, yn ogystal â bod yn hanesydd academaidd cynhyrchiol uchel ei barch. Fe fydd y bwlch ar ôl 'Bwlch Llan' yn un anferth."\nTraddodi darlith am ferched a aeth i Botany Bay\non 08/08/2017 - 10:12 am\nStori Iolo Morganwg yn tanio dychymyg awdur\non 20/11/2017 - 06:15 pm\nLlyfrgell Genedlaethol Cymru yn ymuno â chorff nodedig\non 20/12/2017 - 06:49 pm


Newyddion Diweddaraf | Cronfa Bensiwn RhCT\nHafan > Quick Links > Newyddion Diweddaraf\nMae’r adran hon yn darparu gwybodaeth am straeon newyddion sy’n gysylltiedig â phensiynau a chaiff ei diweddaru’n rheolaidd gyda’r newyddion a’r datblygiadau diweddaraf am y Cynllun Pensiwn Llywodraeth Leol.\nAr gyfer ac ar ran Partneriaeth Pensiwn Cymru a'r Cynllun Pensiwn Llywodraeth Leol yng Nghymru.\nSut fydd Ddyfarniad McCloud yn effeithio ar CPLlL\nI gael mwy o wybodaeth am ddyfarniad McCloud, gweler y cwestiynau cyffredin ar wefan genedlaethol CPLlL: www.lgpsmember.org/news/latest.php\nPartneriaeth Pensiwn Cymru (PPC) yn cyhoeddi Polisi Buddsoddi Cyfrifol newydd uchelgeisiol\nMae Partneriaeth Pensiwn Cymru ('PPC'), sy'n cyfuno wyth Cronfa Cynllun Pensiwn Llywodraeth Leol Cymru, wedi cyhoeddi polisi Buddsoddi Cyfrifol ('BC') newydd, sy'n tynnu sylw at ei hymrwymiad i fuddsoddi'n gyfrifol a'i dyhead i arwain yn y maes hwn.\nWrth sôn am ddatblygu'r polisi BC newydd, mae Chris Moore, Cyfarwyddwr y Gwasanaethau Corfforaethol o Awdurdod Cynnal PPC, yn dweud:\n"Mae polisïau buddsoddi cyfrifol yn hollbwysig, nid yn unig ar gyfer gweinyddu ein cronfeydd ond ar gyfer dyfodol Cymru. Fe wnaethom gydnabod pa mor hanfodol i PPC oedd sefydlu ei pholisi buddsoddi cyfrifol ei hun a'n bwriad oedd sicrhau bod holl randdeiliaid PPC yn cael eu cynrychioli wrth ddatblygu'r polisi. Roedd ennyn cefnogaeth a dod i gonsensws ymysg yr Awdurdodau Cyfansoddol yn hanfodol. Roedd angen inni sicrhau bod y polisi yn cynrychioli'r ystod eang o gredoau buddsoddi sydd yn y Gronfa. Rydym wrth ein boddau ein bod yn gytûn â'n gilydd o ran y polisi, a bellach gellir ei roi ar waith ar ran yr Awdurdodau Cyfansoddol sy'n gyfrifol amdano. Rydym i gyd yn hynod ymroddedig i weld y Polisi BC newydd uchelgeisiol hwn yn llwyddo."\nGellir dod o hyd i fersiwn lawn o bolisi BC PPC ar ei gwefan newydd https://www.partneriaethpensiwncymru.org/\nMae'r Adran Gwaith a Phensiynau yn lansio gwefan 'MOT Canol Oed'.\nMae'r Adran Gwaith a Phensiynau ar y cyd ag Iechyd Cyhoeddus Lloegr, Gwasanaeth Cynghori Ariannol a'r Gwasanaeth Gyrfaoedd Cenedlaethol, wedi lansio porth gwe 'MOT Canol Oed' i ddarparu cyngor am bensiynau, opsiynau gweithio a materion iechyd i weithwyr. Mae'r wefan yn galluogi gweithwyr i edrych am eu hawliau pensiwn y wladwriaeth ac yn darparu dolenni i wasanaethau cynghori ariannol a chanllawiau gan TPAS, Gwasanaeth Cynghori Ariannol a Pension Wise. Yn ogystal â'r wefan MOT Canol Oed i unigolion, mae'r Adran Gwaith a Phensiynau, mewn cydweithrediad â Busnes yn y Gymuned, hefyd wedi paratoi canllaw i gwmnïau bach am sut mae modd iddyn nhw ddarparu MOT Canol Oed i'w staff.\nDerbyn buddion gohiriedig yn gynnar i'r rhai a adawodd cyn 1 Ebrill 1998\nYsgrifenasom atoch y llynedd i roi gwybod ichi am newid i reolau'r cynllun os gwnaethoch adael gyda buddion gohiriedig cyn 1 Ebrill 1998. Rhoesom wybod ichi fod rheolau'r cynllun wedi newid i ganiatáu ichi dderbyn eich buddion yn 55 oed (yn hytrach na 60 oed), neu o'r dyddiad y bydd eich buddion gohiriedig yn daladwy heb ostyngiad am eu talu'n gynnar, sef eich Oedran Pensiwn Arferol. Bydd eich Oedran Pensiwn Arferol rhwng 60 a 65 oed, gan ddibynnu ar pryd y gwnaethoch ymuno â'r cynllun – gallwch ddod o hyd i'r wybodaeth hon ar eich datganiad buddion gohiriedig.\nRydym yn ysgrifennu atoch eto i roi gwybod ichi fod newid arall wedi'i wneud i reolau'r cynllun sydd bellach yn caniatáu ichi dderbyn eich buddion o 55 oed ymlaen (yn hytrach na dim ond yn 55 oed neu'ch Oedran Pensiwn Arferol ) – nid oes angen i'ch cyn-gyflogwr gydsynio ichi dderbyn eich buddion rhwng 55 oed a'ch Oedran Pensiwn Arferol. Mae'n rhaid ichi dderbyn eich buddion gohiriedig pan fyddwch yn cyrraedd eich Oedran Pensiwn Arferol (os nad ydych wedi eu derbyn cyn hynny).\nYn ogystal, nid oes rhaid ichi adael pob cyflogaeth llywodraeth leol mwyach er mwyn derbyn eich buddion gohiriedig. Mae hyn yn golygu, os ydych yn gweithio mewn cyflogaeth llywodraeth leol arall (h.y. cyflogaeth wahanol i'r gyflogaeth roeddech ynddi pan wnaethoch gronni eich buddion gohiriedig), bellach gallwch ddewis derbyn eich buddion gohiriedig a pharhau yn eich cyflogaeth llywodraeth leol.\nBydd y newidiadau uchod yn cael eu hôl-ddyddio i 17 Ebrill 2018.\nDylech gyflwyno cais am dderbyn eich buddion gohiriedig yn gynnar i Cyngor Bwrdeistref Sirol Rhondda Cynon Taf Adran Y Gyflogres.\nGostwng eich buddion yn sgil eu derbyn yn gynnar.\nOs ydych yn dewis derbyn eich buddion gohiriedig yn gynharach na'ch Oedran Pensiwn Arferol, byddant fel rheol yn cael eu gostwng yng ngolwg y ffaith y bydd eich pensiwn yn cael ei dalu dros gyfnod hwy. Bydd maint y gostyngiad i'ch buddion gohiriedig yn dibynnu ar pa mor gynnar y byddwch yn eu derbyn. Mae'r gostyngiad yn seiliedig ar hyd y cyfnod (mewn blynyddoedd a diwrnodau) rhwng y dyddiad yr ydych yn eu derbyn a'r dyddiad y bydd eich buddion gohiriedig yn daladwy heb ostyngiad am eu talu'n gynnar. Os ydych yn ansicr ynghylch eich Oedran Pensiwn Arferol, dylech wirio eich datganiad buddion gohiriedig.\nMae'r ffactorau gostyngiad yn sgil ymddeol yn gynnar yn cael eu pennu gan y llywodraeth a gallant amrywio o bryd i'w gilydd. Gallwch weld y ffactorau presennol ar y wefan genedlaethol i aelodau Cynllun Pensiwn Llywodraeth Leol - www.lgpsmember.org/more/reductions.php\nMae rhagor o wybodaeth am dderbyn eich buddion gohiriedig ar gael ar wefan genedlaethol Cynllun Pensiwn Llywodraeth Leol -www.lgpsmember.org/arl/already-left-when.php\nNewidiadau i fuddion goroeswyr ar gyfer gwyr/gwragedd a phartneriaid sifil o'r un rhyw\nMae newid wedi'i wneud i reolau'r cynllun fel bod buddion goroeswr sy'n daladwy i ŵr/gwraig neu bartner sifil o'r un rhyw yn gyfartal â'r rheiny a delir i wraig weddw aelod gwrywaidd.\nPam mae'r newid wedi'i wneud?\nMae'r newid wedi'i wneud o ganlyniad i ddyfarniad y Goruchaf Lys (Walker yn erbyn Innopsec) a gafodd fod gan ŵr Mr Walker hawl i'r un buddion a'r rheiny a fyddai wedi cael eu talu pe bai Mr Walker wedi gadael gwraig weddw mewn priodas o'r ddau ryw.\nMae'r llywodraeth yn credu mai goblygiad y dyfarniad hwn i holl gynlluniau pensiwn gwasanaethau cyhoeddus, gan gynnwys Cynllun Pensiwn Llywodraeth Leol, yw y dylai partneriaid sifil sy'n goroesi neu wŷr/gwragedd o'r un rhyw sy'n goroesi gael buddion sy'n gyfartal â'r rheiny a fyddai'n cael eu gadael i wraig weddw aelod gwrywaidd.\nBydd y newid yn cael ei ôl-ddyddio i'r dyddiad pan gyflwynwyd partneriaethau sifil a phriodasau o'r un rhyw, sef 5 Rhagfyr 2005 yn achos partneriaethau sifil a 13 Mawrth 2014 yn achos priodasau o'r un rhyw.\nMae hyn yn golygu, os yw aelod o Gynllun Pensiwn Llywodraeth Leol wedi marw gan adael partner sifil neu ŵr/gwraig o'r un rhyw sy'n goroesi, y bydd angen adolygu'r pensiwn sy'n cael ei dalu i'r goroeswr a thalu unrhyw symiau ychwanegol, lle bo hynny'n berthnasol. Rydym wrthi'n adolygu effaith y newid hwn a byddwn yn cysylltu â phartneriaid sifil a gwŷr/gwragedd o'r un rhyw yr effeithir arnynt maes o law.\nRhoddir ystyriaeth i'r newid yn awtomatig mewn perthynas â buddion goroeswyr a delir i bartneriaid sifil a gwŷr/gwragedd o'r un rhyw yn y dyfodol.\nTaliadau Ymadael Prudential - Diweddariad Rhagfyr 2018\nRydym wedi cael gwybod bod Prudential yn newid eu polisi ar newidiadau ymadael gan ddod i rym ar 3 Rhagfyr 2018, o’r dyddiad hwnnw ymlaen -\nBydd y ffi ymadael 1% bresennol ar gyfer aelodau sy'n cael mynediad at eu Cyfraniadau Gwirfoddol Ychwanegol o fewn 3 blynedd o'u cyfraniad cyntaf yn dod i ben o 3 Rhagfyr 2018. Bydd y ffioedd ymadael felly yn dod i ben ym mhob achos.\nCronfa Fuddsoddi Cymru Gyfan\nCyflwynwyd cynnig Cronfa Fuddsoddi Cymru Gyfan i’r Adran Cymunedau a Llywodraeth Leol ym mis Gorffennaf 2016. Yn dilyn hynny, bu dirprwyaeth o gronfeydd CPLlL Cymru yn cyfarfod â’r Gweinidog ar 16 Tachwedd 2016 lle trafodwyd y cynnig a chynnydd y gronfa hyd yn hyn.\nCymeradwyodd y Gweinidog Gronfa Fuddsoddi Cymru Gyfan yn ffurfiol ar 23 Tachwedd 2016. Ysgrifennodd Marcus Jones AS:\nMae swyddogion a chadeiryddion y cronfeydd pensiwn yn gweithio tuag at sefydlu Dull o Fuddsoddi ar y Cyd erbyn y dyddiad targed, sef1 Ebrill 2018.\nI weld llythyr diweddaraf y Gweinidog, cliciwch yma\nMae rhai cyflogwyr yn cyflwyno nifer o fuddion staff a all effeithio ar eich Buddion Cynllun Pensiwn Llywodraeth Leol – mae Taflen Ffeithiau sy’n amlinellu effaith y cynlluniau hyn i’w gweld trwy glicio yma\nNewidiadau i System Bensiwn y Wladwriaeth\nDIWEDDARIAD: Edrychwch ar ein cylchlythyr diweddaraf ynglŷn â Newidiadau i Bensiwn y Wladwriaeth trwy glicio yma.\nEfallai y bydd canllaw’r Adran Gwaith a Phensiynau ar eich datganiad pensiwn y wladwriaeth yn ddefnyddiol, gellir ei weld trwy glicio yma.\nNewidiadau Ebrill 2015 i Reoliadau CPLlL\nGwnaed diwygiadau i Reoliadau CPLlL 2013 gan ddod i rym ym mis Ebrill 2015. Esbonnir y rhain trwy glicio yma i weld y ffeithlen CLlL.\nYn unol â Deddf Pensiynau’r Sector Cyhoeddus 2013 mae’r Gronfa wedi sefydlu Bwrdd Pensiwn Lleol a fydd yn cynorthwyo gyda’r gwaith o lywodraethu a chydymffurfiaeth y gronfa. Cynhaliwyd eu cyfarfod cyntaf ar 15 Gorffennaf 2015. Mae rhagor o fanylion am y Bwrdd Lleol a Chofnodion Cyfarfodydd i’w gweld yn yr adran ar Lywodraethu.\nDaeth deddfwriaeth newydd i rym ar 6 Ebrill 2015 sy’n caniatáu mwy o hyblygrwydd o ran sut gall cynilion pensiwn cyfraniadau diffiniedig (CD) e.e. pensiynau personol, ddechrau talu unwaith y bydd rhywun yn cyrraedd yr oedran pensiwn isaf, sef 55 oed. Cyn hyn, roedd yn rhaid i’r rhan fwyaf o gynilwyr pensiwn ddefnyddio’r gronfa roedden nhw wedi’i harbed i brynu blwydd-dal i roi incwm iddynt. Fodd bynnag, mae’r ddeddfwriaeth newydd yn caniatáu i aelodau gymryd eu holl gronfa fel cyfandaliad (rhan yn ddi-dreth a rhan yn drethadwy). Mae’r Cynllun Pensiwn Llywodraeth Leol (CPLlL) yn gynllun Buddion Diffiniedig ac felly nid yw’r ddeddfwriaeth newydd yn berthnasol i’ch buddion pensiwn.\nMae Cymdeithas Llywodraeth Leol wedi rhoi canllaw i weithwyr ar y CPLlL y gellir ei weld yma.\nMae gan aelodau sydd â chronfa GCY gynilion pensiwn Cyfraniadau Diffiniedig, fodd bynnag nid yw’r CPLlL yn caniatáu i’r ddeddfwriaeth newydd gael ei defnyddio, felly pe bai aelod eisiau defnyddio’r ddeddfwriaeth newydd i gael mynediad i’w hawliau pensiwn mae angen iddynt drosglwyddo eu cronfa i drefniant CD arall sy’n cynnig buddion hyblyg.\nOherwydd y newidiadau mae’r Llywodraeth wedi datblygu gwasanaeth cyfarwyddyd diduedd am ddim o’r enw Pension Wise - y gellir ei weld yma. https://www.pensionwise.gov.uk/cy\nMae’r Gwasanaeth Cyngor Ariannol wedi cynhyrchu canllaw hefyd y gellir ei weld yma\nAr yr amod bod rhai meini prawf yn cael eu bodloni efallai y gallwch drosglwyddo’ch buddion allan o’r CPLlL i gynllun y mae’r ddeddfwriaeth newydd yn berthnasol iddo. Fodd bynnag,\nyn y rhan fwyaf o achosion, mae’n rhaid i chi gael cyngor ariannol annibynnol a bydd y cynllun yn gofyn i chi roi tystiolaeth eich bod chi wedi gwneud hyn. Os oes yna gost am y cyngor yna cyfrifoldeb yr aelod yw talu’r gost hon.\nOs ydych chi’n ystyried trosglwyddo allan o’r CPLlL, gwnewch yn siŵr eich bod yn ymdrin â chwmni dibynadwy gan fod disgwyl i’r ddeddfwriaeth hon arwain at gynnydd yn nifer y sgamiau pensiwn. I gael gwybod sut i weld os ydych mewn perygl o wynebu sgâm, darllenwch y wybodaeth ar Wefan y Rheoleiddiwr Pensiynau http://www.thepensionsregulator.gov.uk/individuals/dangers-of-pension-scams.aspx.\nRhaid i bob cynghorydd ariannol dilys gael ei awdurdodi gan yr Awdurdod Ymddygiad Ariannol sy’n cadw cofrestr o’r holl gwmnïau, unigolion a chyrff eraill a reoleiddir ganddo. Gallwch wirio Cofrestr y Gwasanaethau Ariannol yma https://www.fca.org.uk/firms/financial-services-register\nYdych chi’n ystyried trosglwyddo’ch buddion i ddarparwr pensiwn arall?\nMae rhai cwmnïau’n cysylltu ag aelodau’r cynllun pensiwn ac yn honni y gallant eich helpu i gael gafael ar eich pensiwn yn gynnar - gallai hyn fod trwy neges destun, hysbysebion ar y rhyngrwyd neu drwy’r post. Yn y rhan fwyaf o achosion, y cynharaf y gallwch ddechrau cael eich pensiwn wedi’i dalu yw 55 oed. O wneud yn gynharach gallech fod yn agored i daliadau treth uchel. Mae’r cwmnïau hyn yn tueddu i godi ffioedd uchel am ymdrin â’r trosglwyddiad hefyd. Gan amlaf nid yw’r bobl sy’n trosglwyddo’n cael gwybod am y taliadau treth na’r ffioedd hyn.\nGall yr arwyddion posib bod cwmnïau’n rhai twyllodrus gynnwys:\nrhywun yn gofyn i chi drosglwyddo eich buddion pensiwn mewn neges destun neu ar y ffôn\nrhywun yn dweud wrthych y gallwch chi gael gafael ar eich buddion pensiwn cyn troi’n 55 oed\nrhywun yn dweud wrthych y bydd eich arian yn cael ei gadw dramor\ncael eich annog i lenwi ffurflenni’n gyflym neu ofyn i chi gysylltu â’ch darparwr pensiwn presennol i gyflymu’r broses drosglwyddo\npeidio derbyn dogfennau pan fyddwch yn gofyn amdanynt\nOs oes rhywun wedi cysylltu â chi a bod gennych unrhyw amheuon ynghylch pwy rydych chi’n ymdrin â nhw, cysylltwch â desg gymorth pensiynau, www.thepensionsregulator.gov.uk neu’r Action Fraud Help-line ar 0300 123 2040.\nCyflwynodd y Llywodraeth ddarpariaeth bensiwn orfodol ar gyfer gweithwyr y DU, gan ddechrau gyda chyflogwyr mwy, ym mis Hydref 2012. Gelwir y ddarpariaeth bensiwn orfodol hon yn Gofrestru Awtomatig (CA) a disgwylir y bydd y gwaith o gyflwyno’r ddarpariaeth yn cymryd pedair blynedd. Am fanylion llawn gweler yr adran ar gofrestru awtomatig.


Y gwahaniaeth rhwng diwygiadau o "Gwynfardd Brycheiniog" - Wicipedia\nY gwahaniaeth rhwng diwygiadau o "Gwynfardd Brycheiniog"\nGwynfardd Brycheiniog (golygu)\nDiwygiad 22:35, 7 Tachwedd 2014\nLleihawyd o 87 beit , 5 o flynyddoedd yn ôl\nDiwygiad 17:42, 23 Medi 2013 (golygu)\nDiwygiad 22:35, 7 Tachwedd 2014 (golygu) (dadwneud)\n'''Gwynfardd Brycheiniog''' (fl. [[1170au]]) yw'r cynharaf o [[Beirdd y Tywysogion|Feirdd y Tywysogion]] o ddeheubarth Cymru y gwyddys ei enw a'r unig un ohonynt a hanfyddai o'r de-ddwyrain. Canodd i'r [[Arglwydd Rhys]] o [[Deheubarth|Ddeheubarth]] ac mae'n debygol ei fod wedi cymryd rhan yn [[Eisteddfod Aberteifi, 1176]].<ref name="Feirdd y Ddeuddegfed Ganrif 1994">''Gwaith Llywelyn Fardd I ac Eraill o Feirdd y Ddeuddegfed Ganrif'' (Caerdydd, 1994).</ref>\nYchydig a wyddys amdano ac eithrio ei enw a'r hyn y gellir casglu o dystiolaeth y ddwy gerdd ganddo sydd wedi goroesi. Ymddengys fod ei enw yn efelychiad o enw bardd cynharach o'r De, sef [[Gwynfardd Dyfed]]. Roedd y Gwynfardd hwnnw yn dad i [[Cuhelyn Fardd|Guhelyn Fardd]], un o gyndeidiau [[Dafydd ap Gwilym]]. Awgrym arall ynglŷn â'r enw yw ei fod yn cyfeirio at degwch (un ystyr ''gwyn'') [[awen]] y bardd neu at y ffaith ei fod yn perthyn i urdd eglwysig (ystyr arall ''gwyn''/''gwen'' fel ansoddair [[Cymraeg Canol]] yw 'bendigaid'). Mae'r epithet Brycheiniog yn dangos ei fod yn hannu o'r ardal honno; ategir hyn gan y wybodaeth fanwl am eglwysi Brycheiniog a welir yn ei awdl i Ddewi Sant. Mae cyfeiriadau eraill yn yr awdl honno yn dangos ei fod wedi ymweld â [[Tyddewi]] a hefyd â [[teyrnas Gwynedd|Gwynedd]], efallai.<ref>''Gwaith Llywelyn Fardd I ac Eraill o name="Feirdd y Ddeuddegfed Ganrif'' (Caerdydd, 1994).<"/ref>\nDwy gerdd yn unig o waith Gwynfardd Brycheiniog sydd wedi goroesi (cyfanswm o 346 o linellau), sef 'Mawl yr Arglwydd Rhys' a 'Canu i Ddewi'. Y mae'r [[awdl]] i'r Arglwydd Rhys yn gân seciwlar ddigon confensiynol sy'n moli dewrder y noddwr. Mae'r awdl i [[Dewi Sant|Ddewi Sant]] yn fwy diddorol. Mae'n un o dair cerdd i saint o gyfnod y [[Gogynfeirdd]] a'r unig un i Ddewi. Lledaenu bri y [[sant]] yw bwriad y gerdd a cheir nifer o gyfeiriadau at ddigwyddiadau o [[Buchedd Dewi|fuchedd y sant]], fel [[Senedd Llanddewibrefi]], a gwyrthiau. Cyfeirir at nifer o eglwysi gysegredig i Ddewi, ym Mrycheiniog a'r de-orllewin, a'r un sy'n cael y sylw mwyaf yw eglwys [[Llanddewibrefi]]. Mae'r gerdd hir 296 llinell yn ffynhonnell hanesyddol bwysig ar gyfer ein gwybodaeth o natur y [[clas]]au a'r drefn eglwysig gynnar yng Nghymru.<ref>''Gwaith Llywelyn Fardd I ac Eraill o name="Feirdd y Ddeuddegfed Ganrif'' (Caerdydd, 1994).<"/ref>\nCeir testunau'r cerddi hyn yn [[Llawysgrif Hendregadredd]] mewn llaw a briodolir i gopïydd o [[Abaty Ystrad Fflur]] (tua []). Digwydd yr awdl i Ddewi yn [[Llyfr Coch Hergest]] yn ogystal.<ref>''Gwaith Llywelyn Fardd I ac Eraill o name="Feirdd y Ddeuddegfed Ganrif'' (Caerdydd, 1994).<"/ref>\n[[Categori:Pobl o Frycheiniog]]\nWedi dod o "https://cy.wikipedia.org/wiki/Arbennig:MobileDiff/1649277"


Byrgleriaeth - Police.uk\nMae cartrefi sydd heb unrhyw fesurau diogelwch o gwbl bum gwaith yn fwy tebygol i ddioddef byrgleriaeth na’r rhai sydd â mesurau diogelwch syml. Gall cloeon ffenestri da a chloeon marw cadarn wneud gwahaniaeth mawr.\nGall gwneud ambell beth wneud gwahaniaeth mawr i gadw eich cartref yn ddiogel rhag byrgleriaeth. Dyma rai cynghorion:\nClowch eich drysau a'ch ffenestri bob tro y byddwch yn gadael y tŷ, hyd yn oed pan fyddwch dim ond allan yn yr ardd, gan gofio dwbl-gloi drysau UPVC (codi’r ddolen a throi’r allwedd)\nCuddiwch eich holl allweddi, yn cynnwys allweddi’r car, o’r golwg ac ymhell o'r blwch llythyron (cofiwch y gellid defnyddio dyfais i fachu’r allweddi drwy’r blwch llythyron)\nGosodwch larwm lladron gweladwy (fel rhan o gyfres o fesurau atal - ni fydd larwm lladron ar ei ben ei hun yn rhwystro mynediad i’ch cartref)\nGosodwch oleuadau da tu allan\nGofynnwch i gymydog yr ydych yn ymddiried ynddo i gadw llygad ar eich eiddo\nGadewch setiau radio neu olau yn eich tŷ ar amserydd er mwyn gwneud i’r eiddo ymddangos fel pe bai rhywun ynddo\nGwnewch yn siŵr bod y ffensys o amgylch eich gardd mewn cyflwr da\nDiogelwch feiciau yn eich cartref drwy eu cloi wrth wrthrych na ellir ei symud tu fewn i sied neu garej wedi ei chloi\nRhowch ysgolion ac offer i gadw; peidiwch â'u gadael tu allan lle gellid eu defnyddio i dorri mewn i'ch cartref\nSicrhewch fod gatiau ochr wedi eu cloi er mwyn rhwystro mynediad i gefn eich eiddo\nSicrhewch fod y ffens gefn mewn cyflwr da\nGwella goruchwyliaeth naturiol o flaen eich eiddo h.y. torri gwrychoedd\nMarciwch eich eiddo gyda chod post a rhif tŷ a chofrestrwch eich eiddo am ddim gyda Immobilise\nYstyriwch ymuno â neu ffurfio cynllun Gwarchod Cymdogaeth\nSymudwch unrhyw eitemau gwerthfawr fel na ellir eu gweld drwy ffenestri’r llawr gwaelod\nStoriwch unrhyw eitemau uchel eu gwerth (h.y. gemwaith, pasbort) mewn sêff gadarn neu ddaeargell banc\nYn y rhan fwyaf o achosion byrgleriaeth, torrodd y troseddwyr i mewn i'r tŷ neu'r fflat drwy'r drws, naill ai drwy orfodi'r clo neu ei gicio'n agored. Felly, gwnewch yn siŵr bod eich drysau'n gryf a chadarn. Ystyriwch osod bar er mwyn ychwanegu cryfder; gall saer cloeon eich cynghori ynglŷn â'r ffordd orau.\nMae paneli gwydr ar ddrysau yn arbennig o fregus. Os oes gennych un ar eich drws, gallech osod gwydr wedi'i lamineiddio, sy'n gryfach, yn ei le. Gallwch hefyd brynu ffilm mewn siop DIY y gallwch ei rhoi dros y gwydr er mwyn ei wneud yn anoddach i'w dorri.\nMae siopau diogelwch cartref a DIY yn gwerthu cloeon ag allwedd am bris rhesymol a fydd yn ffitio'r rhan fwyaf o ffenestri. Gosodwch gloeon ag allweddi ar bob ffenest llawr gwaelod a'r ffenestri i fyny grisiau sy'n hawdd eu cyrraedd.\nByrgleriaeth tynnu sylw\nOs nad ydych yn siŵr pwy sydd wrth y drws, peidiwch â'i agor. Gwiriwch pwy sydd wedi galw drwy ffonio'r cwmni y maent yn honni ei gynrychioli e.e. nwy, trydan, dŵr a heddlu. Defnyddiwch y rhifau ffôn sydd wedi eu rhestru yn eich llyfr ffôn lleol neu sydd wedi ei ddarparu'n annibynnol gan eich darparwr gwasanaeth. Peidiwch â defnyddio unrhyw rifau ffôn a ddarperir gan y sawl sydd wrth y drws - gallant fod yn rai ffug. Nid yw'r 'Bwrdd Dŵr' yn bodoli mwyach, hen deitl a ddefnyddir gan alwyr ffug yn unig ydyw.\nMynd i ffwrdd ar wyliau\nGwnewch eich cartref i edrych fel petai rhywun yn byw ynddo:\nDefnyddiwch switsis ar amserydd i droi'r golau a'r radio ymlaen pan aiff yn dywyll\nCanslwch unrhyw bapurau newydd neu laeth\nDefnyddiwch wasanaeth 'keepsafe' y Post Brenhinol - maent yn cadw eich post am hyd at 2 fis tra byddwch i ffwrdd. Mae post ar garreg eich drws yn arwydd nad ydych adref\nGall cymdogion yr ydych yn ymddiried ynddynt helpu drwy gasglu eich post, agor a chau llenni a gallent barcio eu car o flaen eich tŷ\nPeidiwch â thrafod eich trefniadau gwyliau ar wefannau rhwydweithio cymdeithasol cyhoeddus - gall byrgleriaid fanteisio ar unrhyw wybodaeth a roddir gennych


Rôl Rheoli Diffodwr Tân\nRecriwtio Rheoli Tân\nNewidiwyd cryn lawer ar rôl y Gwasanaeth Tân ac Achub dros y pum mlynedd diwethaf, a bu gorfod newid rôl y Gweithredydd Rheoli Tân i adlewyrchu’r gofynion newydd ar y Gwasanaeth.\nBellach nid yw Gweithredwyr Rheoli Tân ddim ond yn ateb galwadau brys a rheoli symudiadau cerbydau tân, ond maent yn chwarae rhan weithredol yn dod â digwyddiadau i derfyn llwyddiannus drwy ddefnyddio technegau arbenigol i drin a thrafod galwadau. Rhaid i Weithredwyr Rheoli Tân feddu’r gallu i flaenoriaethu tasgau ac adnabod y rhai sydd â’r lefel uchaf o frys.\nMae’r tasgau hyn yn cynnwys prosesu galwadau brys am gymorth, cyfarwyddo cerbydau tân a swyddogion, trosglwyddo a derbyn negeseuon dros y radio, ymateb i geisiadau eu swyddog â gofal, ateb llinellau ffôn gweinyddol, cadw golwg ar argaeledd adnoddau brys, gwneud tasgau gweinyddol cyffredin a chysylltu ag awdurdodau lleol a gwasanaethau brys eraill. Pan fo angen, mae’n rhaid i weithredwyr rheoli tân roi cyngor achub-bywyd i alwyr sydd wedi eu dal mewn adeiladau sydd ar dân ac efallai yn ofnus ac mewn panig.\nCroesewir ymwelwyr o’r gymuned leol i mewn i’r ystafell rheolaeth brys, a bydd y Gweithredwyr Rheoli Tân yn cymryd rôl addysgwyr, gan addysgu, ymhlith pethau eraill, sut a phryd i wneud galwad brys 999 i’r Gwasanaeth Tân ac Achub.\nI gyflawni hyn, mae angen i weithredwyr rheoli tân ddeall a chynrychioli’r gymuned mae ef neu hi’n ei gwasanaethu. Mae cymdeithas yn newid byth a beunydd ac yn dod yn fwy a mwy aml ddiwylliannol, ac felly, er mwyn i staff rheoli fodern allu cyflawni’r rôl o gyfathrebu â’r gymdeithas honno rhaid iddynt gynrychioli pob diwylliant a rhyw ac felly, mae’n dîm amrywiol ymroddedig i ddiogelu’r cyhoedd rhag tanau ymhob ystyr\nTelerau ac Amodau Gwasanaeth - Staff Rheoli\nTîm Recriwtio ac Asesu\nFfôn: 01443 232200 (Oriau Gwaith Arferol)\nLlinell Recriwtio 24 awr 0800 0283615\nTudalen Wedi Ei Diweddaru Ar 09/9/2016


BBC - Ysgolion a ffyrdd yn cael eu heffeithio unwaith eto\nDiweddarwyd: Dydd Gwener, 8 Ionawr 2010, 21:54 GMT\nYsgolion a ffyrdd yn cael eu heffeithio unwaith eto\nYr olygfa o'r gofod gan loeren Nasa, Terra, o'r eira yng Nghymru nos Iau\nUnwaith eto mae'r tywydd garw yn cael effaith ar drafnidiaeth ac ysgolion yng Nghymru.Wedi'r noson oera mae dros draean o'r 1,800 o ysgolion yng Nghymru ar gau oherwydd yr eira a'r rhew ddydd Gwener. Gyda rhagolygon yn awgrymu y bydd y tywydd gaeafol yn parhau am beth amser eto mae 'na bryder y gallai rhai disgyblion orfod aros am fisoedd cyn sefyll arholiadau. Mae myfyrwyr yng Nghymru, Lloegr a Gogledd Iwerddon i fod i sefyll arholiadau o ddydd Llun ymlaen ond mae nifer o ysgolion yn dal ynghau. Am 1pm ddydd Gwener roedd 736 o ysgolion ynghau yng Nghymru. Rhestr yr ysgolion fydd ar gau ddydd Llun\nCafodd trigolion yn ardal Y Rhath a Phenylan o Gaerdydd drafferthion ar ôl i bibell ddŵr rewi. Dywedodd Dŵr Cymru bod swyddogion wedi bod ar y safle am tua awr ddydd Gwener i ddatrys y broblem. Dywedodd Cyngor Sir Caerdydd mai rhai ffyrdd fydd yn cael eu graeanu wrth i awdurdodau ar draws y wlad gyhoeddi bod eu cyflenwadau o halen yn prinhau. Fe fydd y ffyrdd tuag at Ysbyty Athrofaol Cymru ymhlith y ffyrdd fydd yn cael eu graeanu. Mae'r tymheredd isel a rhew ar y ffyrdd yn achosi problemau pellach ar y ffyrdd. Y cyngor ydi i beidio teithio os nad oes gwir raid ac i ddefnyddio trafnidiaeth gyhoeddus lle mae modd. Cafodd Cyngor Ceredigion gyflenwad o raean ddydd Iau\nOnd mae 'na gyngor i bobl gysylltu gyda'r cwmnïau teithio, cwmnïau bysiau a threnau i wneud yn siŵr eu bod yn rhedeg cyn gadael y tŷ. Mae Bwlch yr Oernant, Llangollen (A542), wedi cau a ffordd yr A4233 yn Rhondda Cynon Taf sef ffordd fynyddig rhwng Maerdy, Rhigos a Phenderyn. Mae ffordd bwlch yr A4061 rhwng Nant-y-Moel a Threorci hefyd ar gau. Mae rhai gwasanaethau tren o Gaerdydd hefyd wedi eu gohirio. Mae Llywodraeth y Cynulliad wedi dweud eu bod yn rhyddhau mwy o raean i rai awdurdodau lleol wrth iddyn nhw barhau i gadw'r prif ffyrdd ar agor. Yn y cyfamser mae nifer y cwmnïau mawr ym Mhrydain sy'n gorfod gwneud heb nwy wedi gostwng i 27. Cafodd cyflenwadau 95 eu diffodd ddydd Iau wrth i'r Grid Cenedlaethol geisio atal argyfwng wrth i'r galw am nwy gynyddu yn sylweddol oherwydd y tywydd. Rhif ffôn Traveline Cymru ydi 0871 200 22 33\nAchub dafad o chwarel\n08 Ion 10 | Newyddion\nYsgolion ar gau oherwydd eira ddydd Gwener\nSwyddfa Dywydd BBC (Saesneg)\nTraveline Cymru Dyw'r BBC ddim yn gyfrifol am gynnwys safleoedd rhyngrwyd allanol


Gŵyl Sŵn yn cychwyn heddiw – dros gant o fandiau yn rocio Caerdydd – Golwg360\n18 Hydref 2019 am 14:35 Diweddarwyd am 17:16\nturner burns (CC BY 2.0)\nMae Gŵyl Sŵn yn dechrau yng Nghaerdydd heddiw (Hydref 18) gyda nifer fawr o fandiau Cymraeg yn perfformio mewn lleoliadau ledled y ddinas.\nWrth edrych ymlaen at benwythnos o gerddoriaeth yn y Brifddinas mae golwg360 wedi bod yn siarad efo rhai o’r bandiau fydd yn perfformio.\nUn band sydd yn brysur iawn yn ystod Gŵyl Sŵn yw Hyll gan eu bod yn gigio yn nhafarn O’Neills heno (Hydref 18) am 8:15 ac yn yr Old Market Tavern ddydd Sadwrn (Hydref 19) am 8:15 yr hwyr.\n“Tydan ni erioed wedi chwarae Sŵn o’r blaen ac rydan ni’n buzzing i gael bod yn rhan ohono,” meddai canwr a chwaraewr gitâr y band Bedwyr Ab Ion.\n“Fi rili eisiau gweld Buzzard Buzzard Buzzard achos maen nhw wedi cael sylw yn ddiweddar ac rydan ni wedi chwarae gigs efo nhw o’r blaen.”\nBand arall sy’n chwarae yw Kim Hon sydd wedi cyhoeddi’r sengl ‘Nofio efo’r Fishis’ heddiw (Hydref 18).\n“Rydan ni’n headlinio The Moon nos Sul, a dw i wedi cyffroi am hynny achos tydan ni erioed wedi chwarae yn The Moon,” meddai canwr y band Iwan Fôn.\n“Mae ganddo ni slot tua’r un pryd â Bill Ryder-Jones, sy’n cŵl. A dw i am fynd i wylio Tri Hŵr Doeth sy’n headlinio Fuel nos Sadwrn.”\nGŵyl Sŵn i bara mis yng Nghaerdydd\nCadw Sŵn yn y ddinas\nGŵyl Sŵn yn newid i Dim Sŵn\nBeth nesaf i gerddoriaeth Cymru?\nGwyl Sŵn yn ennill gwobr NME\nGŵyl Sŵn yn dathlu ei seithfed flwyddyn


Adolygiad Ffilm: Weekend (18) | Lowri Haf Cooke\n← Cinio yn Casanova: Ffordd Wych o Ddweud Ffarwel\nDihangfa o’r Ddinas: Kefalonia Rhwng Dau Glawr →\nAdolygiad Ffilm: Weekend (18)\nY Sêr: Tom Cullen, Chris New\nY Sgrifennu: Andrew Haigh\nY Cyfarwyddo: Andrew Haigh\n′Nol ym 1995, rhyddhawyd ffilm hyfryd am gwpwl ifanc sy’n cwrdd ar hap yn Vienna ac sy’n treulio noson gyfan yn dod i adnabod ei gilydd, cyn gorfod dweud ffarwel.\nDaeth Before Sunrise gan Richard Linklater- gyda Julie Delpy ac Ethan Hawke- yn cult hit, ac mae hi’n parhau yn ffefryn gyda nifer sy’n gwerthfawrogi rhamant rwystredig a sgript gref.\nPlesiwyd nifer o ffyddloniaid y ffilm i raddau gyda’r dilyniant, Before Sunset (2004), a osodwyd ddegawd yn ddiweddarach, ond i’r rheiny sydd yn awchu am ragor o’r un fath, ga i’ch cyfeirio at berl o ffilm o Loegr a ryddhawyd yn gynharach eleni, ac sydd bellach allan ar DVD.\nY mae Weekend, gan Andrew Haigh, yn gynhyrchiad a osodwyd yn ninas Nottingham sy’n dilyn dau sy’n cyfarfod mewn clwb ar nos Wener, ac yn treulio penwythnos cyfan yn nghwmni’i gilydd cyn i un ohonynt orfod gadael i fynd i’r coleg yn yr Unol Daleithiau ddiwedd pnawn Sul.\nDyw’r ffaith mai dynion yw’r ddau dan sylw ddim yn gwneud unrhyw wahaniaeth i’r gwyliwr, gan mai’r hyn sy’n greiddiol i’r ffilm yw’r profiad bydysawdol o syrthio mewn cariad, a cyflwynir hynny trwy gyfrwng rhamant gyfoes sy’n datblygu’n gwbl naturiol, ac sy’n cynnwys stori afaelgar a sgript gref.\nYr hyn sy’n dwyshau’r profiad o wylio’r ffilm yw’r ffaith fod yma onestrwydd ingol, a dau gymeriad cry’ sydd wedi’u datblygu’n dda, ynghyd â pherfformiadau blaenllaw sydd yn sicr yn werth eu gweld.\nCwmni cymeriad Russell (yr actor Tom Cullen, o Aberystwyth a Chaerdydd) gawn ni gynta, wrth ei wylio’n paratoi am nos Wener yng nghartre ei ffrindiau priod i ymlacio dros gwrw a chyri a sbliff. Daw’n amlwg ei fod ar gyrion rhialtwch y cyplau eraill, a cyn hir, mae’n ffarwelio â nhw i gael troi shathre. Ond toc cyn mynd adre, penderfyna alw heibio clwb nos hoyw’r dre i fwynhau diod a dawns, yn y gobaith o gael bach mwy na snog.\nY bore wedyn, mae’n deffro yng nghwmni Glen (Chris New), dyn ifanc deniadol y tynnodd o’r noson cynt. Dros goffi a sgwrs go swil, darganfua Russell fod Glen yn artist sy’n cofnodi pob cyfarfyddiad â phartner rhywiol wrth recordio argraffiadau ei bartner o sut wnaethon nhw gyfarfod y noson cynt.\nTra fod Glen wedi hen arfer â bod yn agored am ei rywioldeb, mae Russell yn straffaglu i fynegi ei deimladau ei hun. Mae e’n hapus i fod yn ddyn hoyw, ond fel bachgen amddifad dreuliodd ei arddegau mewn cartrefi gofal, does ganddo yn llythrennol neb i “ddod allan” iddynt, ac mae hynny’n pwyso’n drwm ar ei feddwl ef.\nDyw hynny ddim i ddweud nad oes gan Glen ei broblemau ei hun, ac fel sefyllfa’r Cymry Cymraeg mewn trefi ledled Cymru, mae na chwerthin a chwithdod wrth sylweddoli pa mor fach yw’r dating pool dan sylw, a rhaid gofyn pam yn union mae e ar dân i ddianc o’r dre.\nDros y deuddydd nesa, mae’r sgwrs yn gwyro rhwng y fflyrtio a nerfusrwydd naturiol y ddau ddieithryn hyd at drafodaethau digri a dwys rhwng eneidiau hoff cytun. Does dim dwywaith amdani, mae’r ddau yn berffaith ar gyfer ei gilydd- ond a fydd na ddiweddglo hapus i’w stori nhw?\nPeidiwch a gadael i dystysgrif 18 Weekend eich dychryn; does na braidd dim yn y ffilm hon sydd ddim i’w gweld mewn dramau teledu a ffilmiau eraill am bobol ifanc yn mwynhau eu hun. Oes , mae na ambell olygfa amrwd rhwng dau gariad, a chryn dipyn o gyffuriau i’w gweld trwy gydol y ffilm. Ond ar y cyfan, dyma ramant real a hynod hyfryd gaiff ei chyflwyno trwy gyfrwng ieithwedd gyfoes, sy’n gwbl driw i arddull naturiolaidd y ffilm.\nDiolch i weledigaeth gadarn y sgwennwr-gyfarwyddwr, mae’r ffilm yn llwyddo i gydio yn nghalon y gwyliwr trwy amseru perffaith manylion bychain iawn; o’r penderfyniad i wisgo box-fresh trainers ar adeg arbennig, i’r eiliad hudolus hwnnw wrth i chi ddal rhywun yn edrych ′nol arnoch ar ôl iddynt ddweud ffarwel.\nFel yn achos y ddrama lwyfan Llwyth (fu wrthi, yr wythnos ddiwethaf, yn creu cynnwrf ar lwyfan Gwyl Gelf Ryngwladol Taipei yn Taiwan, cyn dychwelyd i Gymru ym mis Medi am berfformiadau yn yr Wyddgrug a Chaerdydd) mae Weekend yn ddrama fydysawdol am gariad, perthyn, a chyfeillgarwch- a’r hyn sydd ar ôl wrth orfod gadael fynd.\nUn Ymateb i Adolygiad Ffilm: Weekend (18)\nMedi 6, 2012 yn 8:50 AM\nDwi wedi clywed llawer o bethau da am ‘Before Sunrise’ ac mae hwn wedi atgoffa fi am hynny – i’r siop DVDs!


Gorau meddalwedd golygu fideo & Apps ar gyfer YouTube\nFideo 2 YouTube yn golygu meddalwedd ac Apps\nMae 3 yn golygu fideo YouTube\n3.3 yn cylchdroi\nCreu YouTube da Mae fideo yn cynnwys saethu fideo a'r yna'n golygu i wneud cynhyrchu terfynol. Y dyddiau hyn, fideo amrywiol yn golygu meddalwedd ac apps ar gael i chi ddewis o, boed yn rhad neu gostus. Helpu i wneud penderfyniadau gwell, rydym yn llunio rhestr o fideo gorau yn golygu meddalwedd ac Apps ar gyfer YouTube. Bydd offer hyn yn wir yn cynorthwyo chi i wnio ergydion lluosog gyda'i gilydd i greu gyfan cydlynus, darbwyllol.\nSystem gweithredu: Mac\niMovie yn golygu meddalwedd fideo defnyddwyr-pen Apple. Mae'n hynod hawdd i'w defnyddio ac mae'n nodwedd llusgo-n-gostyngiad ymarferol yn ei gwneud yn hawdd i olygu eich fideos. Ag ef, gallwch ychwanegu effeithiau, teitlau, disglair a chyflawni tasgau golygu fideo eraill at eich fideo. Pan wneir golygu, gallwch ar unwaith ei rhagolwg, arbed mewn HD ar gyfer gwylio sgrin fawr, llosgi ar DVD neu lanlwytho i YouTube.\nDysgu mwy am iMovie >>\nSystem gweithredu: Windows\nWindows Movie Maker yn rhad ac am ddim fideo golygu arf gwych ac wedi bod yn rhan o'r Windows system ers blynyddoedd lawer. Mae'n cefnogi gwahanol fformatau fideo ac yn cynnwys amrywiol swyddogaethau golygu fideo. Gallwch yn hawdd cyfuno fideos a fideos, ychwanegu effeithiau pontio ac effeithiau, mewnosoder cerddoriaeth neu sain a addasu cyflymder chwarae, swydd i YouTube a mwy.\nDysgu mwy am Windows Movie Maker ddim >>\n#3. Wondershare Filmora (Wondershare Video Editor yn wreiddiol)\nSystem gweithredu: Windows & Mac\nMae Wondershare Filmora (Wondershare Video Editor yn wreiddiol) yn gadael i chi ddidrafferth golygu fideos edrych yn anhygoel. Mae'n hawdd, gan ddefnyddio swyddogaethau golygu clasurol fel tocio, cnydau, ychwanegiadau cylchdroi a phroffesiynol fel sgriniau teitl ffasiynol, effeithiau hidlydd lliwgar, effeithiau pontio/cynnig. Hyd yn oed cymryd eich fideo hyd yn oed ymhellach gyda nodweddion arbennig fel sgriniau Cyflwyniad/credyd, taliad annibyniaeth bersonol, sgrin werdd, gogwyddwch sifft, mosaig gymylu'r, wyneb oddi ar, a mwy. Pan fyddwch yn gorffen eich creu fideo, eu gwneud yn barod we llwytho i YouTube a Facebook.\nDysgu mwy am Wondershare Filmora (wreiddiol Wondershare Video Editor) >>\nSystem gweithredu: Windows & Linux\nLightworks yn offeryn golygu fideo am ddim eto pwerus. Mae'n dod gyda rhyngwyneb hawdd ei ddefnyddio, yn cefnogi bron unrhyw fformat fideo ac yn darparu arfau proffesiynol-lefel gwahanol. Er mae angen cromlin ddysgu serth, fe welwch yn olaf mae ganddo lawer i'w gynnig. Os ydych chi'n chwilio am olygydd fideo fforddiadwy ar YouTube proffesiynol, peidiwch â cholli'r un hwn!\nDysgu mwy am Lightworks >>\n#5. Brif elfennau Adobe\nAdobe Premiere elfennau yn fersiwn raddfa lai o Adobe Premiere Pro a'i nod yw golygydd dibrofiad a defnyddwyr. Mae'n yn olygydd fideo proffesiynol cyllideb ac yn eich galluogi i weithio gydag unrhyw fformat ffeil fideo, ac yn cynnwys yr offer y bydd angen i chi olygu'r a Pwyleg eich fideos. Pan fydd y broses olygu dros, gall uniongyrchol lanlwytho fideos i Facebook neu YouTube.\nSony Vegas Pro yn olygydd fideo uwchraddol bacio gyda nodweddion golygu mawr anhygoel. Mae'n gydnaws â bron pob fformat fideo ac mae nodweddion amser real aml-Trac fideo a golygu sain, dilyniannu fideo y benderfyniad annibynnol, effeithiau cymhleth ac offer compostio, effaith ategyn cymorth a Dolby Digital yn amgylchynu cymysgu sain.\nDysgu mwy am Sony Vegas Pro >>\n#7. Blwch offer fideo\nSystem gweithredu: ar-lein\nBlwch offer fideo yn olygydd fideo ar-lein defnyddiol sy'n eich galluogi i wneud gwahanol dasgau golygu fideo yn hawdd. Mae'n cefnogi lluosog fformatau fideo ynghyd â darparu fformat allbwn o ansawdd uchel. Mae'r prif nodweddion yn cynnwys cnydau, uno, demux, hardcode isdeitlau yn ogystal â troi a lawrlwytho fideos. Fodd bynnag, dim ond gallwch lwytho fideos hyd at 600 MB.\nDysgu mwy am offer fideo >>\nSystem gweithredu: Android\nEfallai y bydd angen fideo proffesiynol golygu app i dorri, golygu, uno neu ychwanegu cerddoriaeth ar unrhyw gwib. Yma gall AndroVid Video Editor yn helpu. Heblaw am y fideo sylfaenol a golygu swyddogaethau, mae hefyd yn rhoi mantais o ychwanegu testun, fframiau ac effeithiau at eich fideos. Gallwch hefyd ddewis fframiau eich fideos a fydd yn ymddangos ar y sgrin o y gwyliwr yn gyntaf. I gyd, mae'n ddelfrydol fideo YouTube a golygu app ar gyfer Android.\nDysgu mwy am AndroVid Video Editor >>\n#9. Cipio YouTube\nSystem gweithredu: iOS (iPhone ac iPad)\nCipio YouTube yn Google pwrpasol iPhone ac iPad ap ar gyfer cofnodi a rhannu fideo ar YouTube. Mae'n galluogi chi i wnio clipiau lluosog gyda'i gilydd i greu di-dor a chasglu fideos. Mae prif swyddogaethau golygu cynnwys aildrefnu neu trimio clipiau unigol, ychwanegu trac sain gan eich casgliad cerddoriaeth neu Llyfrgell sain ei hun. Gallwch hefyd lwytho eich fideo YouTube ac ar yr un pryd ar ôl i'r holl eich rhwydweithiau cymdeithasol.\nDysgu mwy am YouTube cipio >>\nSystem gweithredu: Android ac iOS\nAp golygu fideo hawdd i'w defnyddio ar gyfer chi i olygu eich fideos o ffôn clyfar yn uniongyrchol yn Magisto. Dim ond llwytho i fyny i'ch fideo, dewiswch eich hoff thema a cherddoriaeth a gadewch ap weddill ei wneud i chi. Nodwedd braf arall yw, app hwn gall ddewis y golygfeydd gorau gan eich fideos a chreu fideos byr awtomatig.\nDysgu mwy am Magisto >>\nSut i cylchdroi fideos YouTube (FLV)\n> Adnoddau > Apps > orau fideo YouTube yn golygu meddalwedd ac Apps


Tell us what you think about our digital content - Beyond the Border\nDywedwch wrthym beth yw eich barn am ein cynnwys digidol\nRoeddem yn drist iawn i beidio bod yn ein cartref newydd yn Ninefwr eleni, ond rydym yn edrych ymlaen yn barod at pryd y gallwn ailgysylltu â’n gilydd yn 2021.\nFel llawer o gyrff yn ystod yr ychydig fisoedd diwethaf rydym wedi arbrofi gyda ffyrdd ar-lein newydd o sut y gallwn gefnogwn ein chwedleuwyr ac ymgysylltu gyda chi, ein cynulleidfaoedd, ar draws Cymru, Prydain ac yn rhyngwladol yn ystod y cyfnod hwn digynsail hwn.\nHoffem glywed beth yw eich barn am yr hyn y bu Beyond the Border yn ei wneud yn ystod y cyfnod clo. Efallai y byddwch wedi gweld ein Dyddiau Gwener Chwedleua, Straeon o Ddinefwr neu – yn fwy diweddar - Ailddychmygu: Beyond the Border Ar-lein.\nMae’r hyn yn torri tir newydd i ni a hoffem wybod beth yw eich barn a hefyd glywed mwy amdanoch chi, y cynulleidfaoedd rydym yn ymgysylltu â nhw yn ystod y cyfnod hwn. Hoffem hefyd os y gallech fynychu un o’n digwyddiadau rywbryd yn y dyfodol neu hyd yn oed yr Ŵyl pan mae’n ddiogel gwneud hynny. Bydd eich adborth yn werthfawr tu hwnt yn y ffordd y gallwn lunio ein cynnwys ar-lein a ffyrdd o weithio ar gyfer y dyfodol.\nRydym yn gweithio gyda’r Audience Agency i gasglu’r wybodaeth hon mewn arolwg 5 munud ar-lein. Bydd eich ymatebion yn hollol ddi-enw a chânt eu defnyddio fel sail i’n cynllunio ein hunain, yn ogystal â chael eu hychwanegu at ymatebion o bob rhan o Brydain i helpu rhoi darlun cenedlaethol. Pan fydd yr arolwg yn gofyn am eich ymweliad heddiw, meddyliwch am eich ymweliad diweddaraf i BtB ar-lein os gwelwch yn dda. Dim ond i’ch ymatebion y bydd yr Audience Agency yn cael mynediad iddynt ac ni fyddant yn gallu gweld dim o’ch gwybodaeth bersonol.\nCliciwch ar y ddolen islaw i gymryd rhan yn yr arolwg erbyn 3 Awst os gwelwch yn dda.\nDiolch i chi eto am ymuno â ni ar-lein dros yr ychydig fisoedd diwethaf.\nCYMERWCH RAN YN EIN HAROLWG DIGIDOL\nGwnewch a Pheidiwch


Specification Writing Zone - Procurex Wales 2019\nYn fwy nag erioed, mae’n hanfodol cael y fanyleb yn gywir o’r cychwyn cyntaf. Does dim modd i newid ddigwydd, yn y rhan fwyaf o achosion, oni chynllunnir ar ei gyfer, sy’n golygu ei bod hi’n hanfodol deall y farchnad. Mae’r sesiynau hyn yn edrych ar rai materion pwysig sy’n effeithio ar eich manylebau.\nSicrhau bod eich manyleb mor gywir ag y gall fod ac yn cyd-fynd â’r canlyniadau angenrheidiol yw’r canlyniad a ddymunir, ond yn aml iawn mae manylebau’n cael eu copïo o gontractau blaenorol, ac nid ydynt yn cael eu diweddaru ar gyfer newidiadau mewn technoleg neu lefelau gwasanaeth, ac mae awdurdodau’n cael yr un peth yn union ag o’r blaen.\nBydd y parth hwn yn edrych ar amrywiaeth o faterion gan gynnwys Ymgysylltu â’r Farchnad, Llunio’r Fanyleb a Chynllunio ar gyfer Newid, ac mae’n cynnig awgrymiadau a syniadau i helpu’r mynychwyr ddatblygu canlyniadau gwell.\nSelect Page ... Current Page Y Profiad Digidol Weminarau Sgiliau Cyn y Digwyddiad NHS Wales Zone Sponsoring & Exhibiting Business Wales & Sell2Wales Support Zone Keynote Arena NWSSP Procurement Pavilion Evaluation Techniques Zone Agenda Contract Management Zone Agenda Specification Writing Zone Agenda Book Now Scottish Government Business Support Zone GO Awards Wales 2019/20 Scottish Government National Procurement Conference 2018 Gallery Procurex Live Stages GoAwards Bid Support Zone Evaluation Techniques Zone Contract Management Zone Blog Sample Page Procurement People of Tomorrow Bid Support Zone Agenda Exhibitor Documents Noddwyr VIP Executive Lounge Scottish Government eCommerce Zone Complimentary Tickets Complimentary Registration Thank you Our Exhibitors Exhibitor Manual Exhibitor Registration - Thank You Exhibitor Online Registration Procurex Wales 2018 Review Download the Sponsorship and Exhibition Brochure Thank you for registering Sponsorship Packages Exhibition Packages Book Now Procurex Scotland– Public/Third Sectors CONTACT US Exhibiting Sponsoring Procurement Skills Academy Product Showcase Exhibition Networking & Collaboration Zones Market Support & Engagement Zone WELSH GOVERNMENT PAVILION Venue & Times Why Attend - Private Sector Why Attend - Public Sector Attending Event Partners Event Organiser Overview About Home Blog Sample Page


Elusen ein Cadeirydd | CFfI Cymru\nElusen ein Cadeirydd\nMae Cadeirydd CFfI Cymru eleni, Katie Davies, wedi dewis dwy elusen i’w cefnogi yn ystod ei chyfnod. Yr rhain yw The DPJ Foundation a R.A.B.I.\nelusen wedi’i lleoli yn Sir Benfro i gefnogi’r rheini mewn cymunedau gwledig ac mewn amaethyddiaeth â phroblemau iechyd meddwl. Rydym yn gwneud hyn trwy leihau’r stigma sy’n amgylchynu iechyd meddwl gwael, addysgu pobl â hyfforddiant ymwybyddiaeth iechyd meddwl a darparu therapïau siarad. Mae’r elusen bellach yn gweithredu ledled Cymru.\nR.A.B.I – y Sefydliad Llesiannol Amaethyddol Brenhinol – yw elusen hynaf a mwyaf ffermio. Rydyn ni wedi bod yn gwasanaethu’r gymuned ffermio ers 1860.\n” Fy ymgyrch ar gyfer y deuddeg mis nesaf fel Cadeirydd Cymru yw i godi ymwybyddiaeth ynghylch iechyd meddwl o fewn amaethyddiaeth a phobl ifanc wrth weithio gyda nifer o wahanol elusennau a sefydliadau drwy gydol y flwyddyn. Fel Siroedd felly, os gallwch, plîs cefnogwch yr elusennau hyn eleni.\nI gyd-fynd gyda’r codi arian mae hefyd yn bwysig ein bod ni fel aelodau yn siarad â’n cefnogi ein gilydd. Mae iechyd meddwl yn effeithio pob un ohonom a drwy siarad gallwn geisio dinistrio’r ‘stigma’ sydd ynghylch iechyd meddwl. Cofiwch, mae’n iawn i beidio â bod yn iawn.”\nKatie davies , Cadeirydd CFfI Cymru 2019-20.\nElusen ein Cadeirydd 2018-19\nElusen dewisiol Dafydd Jones, Cadeirydd 2018-19, oedd Ambiwlans Awyr Cymru. Llwyddod Dafydd, gyda chefnogaeth y sireodd a’u haelodau, i gasglu swm enfawr tuag at yr elusen.